title: Diatsokarbonyyliyhdisteet

text: Diatsokarbonyyliyhdisteet ovat orgaanisia yhdisteitä, joissa on diatsoryhmä liittyneenä karbonyyliryhmän läheiseen hiiliatomiin, useimmiten viereiseen hiiliatomiin eli α-asemaan karbonyyliryhmään nähden. Tyypillisimpiä diatsokarbonyyliyhdisteitä ovat diatsoketonit ja diatsoesterit esimerkiksi etyylidiatsoasetaatti. Diatsokarbonyyliyhdisteet ovat suhteellisen reaktiivisia ja niitä käytetään lähtöaineina ja välituotteina useissa orgaanisen kemian synteeseissä. Lisäksi diatsokarbonyyliyhdisteitä hyödynnetään valmistettaessa integroituja virtapiirejä.


title: Diatsokarbonyyliyhdisteet

text: Diatsokarbonyyliyhdisteet ovat hieman muita alifaattisia diatsoyhdisteitä stabiilimpia. Tämä johtuu siitä, että diatsoryhmä kykenee luovuttamaan elektroneja karbonyyliryhmällä ja diatsoyhdisteillä on kolme eri resonanssimuotoa. Nämä resonanssimuodot stabiloivat diatsokarbonyyliyhdisteitä. Resonanssi luo diatsokarbonyyliyhdisteisiin kaksoissidoksen luonnetta ja yhdisteistä tunnetaankin E- ja Z-isomeerit ja vallitseva konformaatio riippuu olosuhteista. Esimerkiksi liuoksissa monosubstituoidut diatsoketonit, joissa diatsoryhmään sitoutunut hiiliatomi on sitoutunut lisäksi protoniin ja yhteen orgaaniseen ryhmään, esiintyvät pääasiassa Z-isomeereina ja disubstituoidut diatsoketonit esiintyvät E-isomeereina. Eri konformaatio vaikuttaa diatsokarbonyyliyhdisteiden reaktioiden mekanismeihin.


title: Diatsokarbonyyliyhdisteet

text: Diatsokarbonyyliyhdisteiden valmistamiseen on useita tapoja. Niitä voidaan valmistaa diatsotiointireaktiolla natriumnitriitin hapon läsnä ollessa α-aminokarbonyyliyhdisteitä, happokloridien ja diatsometaanin, trimetyylisilyylidiatsometaanin tai N-isosyanotrifenyyli-iminofosforaanin välisellä reaktiolla tai atsoryhmän siirtoreaktio eli Bamford–Stevens-reaktio, jossa ketonit tai diketonit reagoivat atsoryhmän siirtävän reagenssin kuten tosyyliatsidin, mesyyliatsidin tai p-asetamidobentseenisulfonyyliatsidin kanssa.


title: Diatsokarbonyyliyhdisteet

text: Muiden diatsoyhdisteiden tavoin diatsokarbonyyliyhdisteet hajoavat suhteellisen helposti kuumennettaessa vapauttaen typpikaasua ja karbokationin. Muodostuva välivaihe voi reagoida nukleofiilien kuten kloridi-ionien kanssa muodostaen kloorattuja ketoneja tai veden kanssa muodostaen karboksyylihappoja. Jälkimmäisessä tapauksessa katalyyttinä käytetään hopeaoksidia ja reaktiota kutsutaan Arndt–Eistert-reaktioksi.


title: Diatsokarbonyyliyhdisteet

text: Wolff-toisiintumisissa diatsokarbonyyliyhdisteet toisiintuvat keteeneiksi vapauttaen typpikaasua. tämä on yksi käytetyimmistä tavoista valmistaa keteenejä. Myös Wolff-toisiintumisessa voidaan käyttää katalyyttinä hopeaoksidia. Wolff-toisiintumisissa Z-diatsokarbonyyliyhdisteet reagoivat yhtäaikaismekanismilla, mutta E-isomeereista muodostuu ensin välivaiheena karbeeni.


title: Diatsokarbonyyliyhdisteet

text: Kuumennettaessa diatsokarbonyyliyhdisteitä ne hajoavat asyylikarbeeneiksi tai siirtymämetallisuolojen läsnä ollessa asyylikarbenoideja. Nämä reagoivat karbeenien tavoin esimerkiksi alkeenien kanssa muodostaen syklopropyylijohdannaisia.


title: Diatsokarbonyyliyhdisteet

text: Diatsokarbonyyliyhdisteet voidaan polymeroida ja reaktioiden initiaattoreina käytetään yleensä siirtymämetalleja. Polymeerin perusrunkona on hiilivetyketju, josta haarautuu lähtöaineesta riippuen joko ketoni- tai esteriryhmiä.


title: Ekvipotentiaali

text: Ekvipotentiaali eli isopotentiaali on matematiikassa ja fysiikassa avaruuden alue, jonka jokaisessa pisteessä jonkin vektorikentän potentiaalilla on sama arvo. Tavallisimmin kyseessä on tällöin skalaaripotentiaali, mutta käsitettä voidaan soveltaa myös vektoripotentiaaleihin. Vektorikentän skalaaripotentiaali on reaaliarvoinen funktio, jonka gradientin arvot avaruuden eri pisteissä muodostavat kyseisen vektorikentän. Yleensä n-ulotteisessa avaruudessa skalaaripotentiaalifunktion ekvipotentiaali on n-1 -ulotteinen. Jos kenttä kuitenkin on jollakin avaruuden "n"-ulotteisella alueella nolla, käsittää ekvipotentiaali koko tämän alueen.


title: Ekvipotentiaali

text: Kolmiulotteisessa avaruudessa määritellyn skalaaripotentiaalin ekvipotentiaalit ovat normaalisti pintoja, ja niitä sanotaan usein "ekvipotentiaalipinnoiksi" "nivoopinnoiksi" "vakiopotentiaalipinnoiksi". tai suomeksi myös "tasa-arvopinnoiksi". Ekvipotentiaali saattaa kuitenkin olla myös kolmiulotteinen avaruuden alue, mikäli kentän arvo kyseisellä alueella on kaikkialla nolla.


title: Ekvipotentiaali

text: Kun ekvipotentiaali on pinta, skalaaripotentiaalin gradientti on kaikkialla kohtisuorassa tätä pintaa vastaan.


title: Ekvipotentiaali

text: Fysiikassa ekvipotentiaalin käsitettä käytetään varsinkin sähkökentän yhteydessä, mutta sitä voidaan soveltaa muihinkin konservatiivisiin kenttiin, esimerkiksi gravitaatiokenttään. Tällaisissa kentissä työ, joka tehdään hiukkasen siirtyessä pisteessä toiseen, riippuu vain alku- ja loppupisteestä, ei kuljetusta tiestä. Kentässä liikkuvan kappaleen tai hiukkasen potentiaalienergia pysyy vakiona, jos se pysyy samalla ekvipotentiaalipinnalla, eikä pelkästään tällä pinnalla liikuttaessa tehdä työtä.


title: Ekvipotentiaali

text: Sähkökentän potentiaali on skalaarikenttä, joka määritellään siten, että sen gradientti kentän jokaisessa pisteessä on suuruudeltaan ja suunnaltaan sama kuin sähkökentän voimakkuus. Kentän kahden pisteen välinen jännite on sama kuin näiden pisteiden potentiaalien erotus. Sähkökentän ekvipotentiaalipinnat ovat siis pintoja, joiden pisteiden välinen jännite on nolla. Jos tarkastellaan vain kentän kaksiulotteista poikkileikkausta, ekvipotentiaalit ovat käyriä, ja niitä voidaan verrata topografikarttaan merkittyihin korkeuskäyriin.


title: Ekvipotentiaali

text:
Pistemäistä varausta ympäröivän sähkökentän ekvipotentiaalipinnat ovat samankeskisiä pallopintoja.
Jos varaus on tasaisesti jakautunut ohueen sauvaan, sitä ympäröivän kentään kenttäviivat ovat muodoltaan hyperbelejä ja ekvipotentiaalipinnat pyörähdysellipsoideja, ja molempien polttopisteet ovat sauvan päätepisteissä. Kaukana varauksesta ekvipotentiaalipinnat lähestyvät muodoltaan pallopintaa, mikäli muita varauksia ei ole läsnä.
Gravitaatiokentässä ekvipotentiaalipinnan muodostavat ne pisteet, joissa saman kappaleen potentiaalienergia on yhtä suuri. Tällaiset pinnat ovat kaikkialla kohtisuorassa painovoiman suuntaa vastaan. Maan painovoimakentän ekvipotentiaalipinnat ovat muodoltaan lähellä palloa, mutta riittävän pieni osa tällaista pintaa on likipitäen taso, joka määrittelee vaakasuoran suunnan kyseisellä alueella. Vaakasuoralle tasolle asetettu pallo ei lähde vierimään tasoa pitkin, koska kyseessä on ekvipotentiaalipinta. Erään tärkeän ekvipotentiaalipinnan Maan painovoimakentässä muodostaa geoidi eli meren pinnan taso ja sen ajatellut jatkeet mantereiden alla.


title: Ekvipotentiaali

text: Kaksoistähden ympärillä pienin ekvipotentiaalipinta, jonka sisään molemmat tähdet jäävät, on kahdeksikon muotoinen Rochen raja. Jos jompikumpi tähdistä laajenee siinä määrin, että se ulottuu Rochen rajan ulkopuolelle, siitä vuotaa ainetta myös parin toiseen tähteen.


title: Ekvipotentiaali

text: Esimerkin tapauksesta, jossa potentiaali on vakio kokonaisella kolmiulotteisella avaruuden alueella, muodostaa ontto pallo ja sen gravitaatiokenttä. Tällaisen pallon sisäpuolella sen aiheuttama gravitaatiokenttä on nimittäin kaikkialla nolla, joten sen potentiaali on vakio. Staattisessa sähkökentässä jokainen johdekappale muodostaa kolmiulotteisen ekvipotentiaalialueen, koska sen sisällä kentän arvo on kaikkialla nolla. Jos johdekappale on ontto, kyseessä on Faradayn häkki, jolloin myös sen sisään jäävä alue kuuluu samaan ekvipotentiaalialueeseen.


title: Bosch (televisiosarja)

text: Bosch on Amazon Studiosin tuottama yhdysvaltalainen poliisisarja, joka perustuu Michael Connellyn rikosromaaneihin. Sarjan pääosaa, rikostutkija Harry Boschia, näyttelee Titus Welliver. Welliver oli Connellyn valinta pääosan esittäjäksi.


title: Bosch (televisiosarja)

text: Ensimmäinen kausi perustuu Connellyn romaaneihin "Betoniblondi" ("The Concrete Blonde", 1994), "Luukaupunki" ("City of Bones", 2002) sekä "Sokkelokuja" ("Echo Park", 2006).


title: Bosch (televisiosarja)

text: Amazon Prime aloitti sarjan esittämisen 6. helmikuuta 2014 pilotti-jaksolla. Loput ensimmäisen kauden jaksot julkaistiin vasta helmikuussa 2015.


title: Bosch (televisiosarja)

text: Suomessa MTV3 aloitti sarjan esittämisen 13. lokakuuta 2015. Yhdysvalloissa sarjan toinen kausi alkoi maaliskuussa 2016. Suomessa MTV3 aloitti toisen kauden esittäminen 16. lokakuuta 2016. Suomessa sarja on myös saatavilla HBO Nordic ja Viaplay -suoratoistopalveluissa.


title: Bosch (televisiosarja)

text: Boschia syytetään sarjan alussa oikeudessa murhasta epäillyn miehen taposta. Samaan aikaan hän tutkii parinsa Jerry Edgarin (Jamie Hector) kanssa nuoren pojan murhaa, jonka luut ovat löydetty haudattuna metsästä. Pian mies nimeltään Raynard Waits (Jason Gedrick), jonka autosta on juuri löydetty alaston ruumis, tunnustaa murhanneensa pojan ja useita muita ihmisiä. Hän lupaa kertoa muiden ruumiiden olinpaikan, sillä ehdolla, että hän ei saa kuolemantuomiota. Bosch ei usko, että mies murhasi pojan. Waits pakenee poliisilta, kun hän oli näyttämässä poliisille murhaamiensa ihmisten olinpaikat. Paosta seuraa kiihkeä ajojahti, jonka aikana Waits tappaa useita ihmisiä.


title: Bosch (televisiosarja)

text: Bosch palaa töihin ja saa selvitettäväkseen pornotuottaja Allenin murhan. Poliisipäällikkö Irvingin (Lance Reddick) poika on soluttautunut vaaralliseen rikollisliigaan, joka koostuu nykyisistä ja entisistä poliiseista


title: Andrea Doria -luokka (risteilijä)

text: Andrea Doria -luokka oli Italian laivaston ohjusristeilijäluokka, joka oli Italian ensimmäinen suurempi uusi alusta lähtien suunniteltu alus toisen maailmansodan jälkeen. Alukset oli suunniteltu ensisijaisesti sukellusveneidentorjuntaan. Alun perin suunniteltiin hankittavaksi kolme alusta, mutta ainoastaan kaksi valmistettiin.


title: Karhejärvi (Ylöjärvi)

text: Karhejärvi on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen. Karhejärvi on osa Karhejärven valuma-aluetta.


title: Karhejärvi (Ylöjärvi)

text: Karhejärvi sijaitsee Karhen kylässä ja se on Karhejärven valuma-alueen pääjärvi, jonka laskujoki on Ruonanjoki. Karhejärvi on 6,2 kilometriä pitkä, 2,4 kilometriä leveä ja sen pinta-ala on 302 hehtaaria. Järven ilmiasu on kuitenkin kapea ja pitkä. Vettä virtaa järven tilavuuteen nähden vähän, sillä veden laskennallinen viipymä järvessä on noin 300 vuorokautta.


title: Karhejärvi (Ylöjärvi)

text: Karhejärven pohjoinen järviallas sijaitsee Nopanperän ja Karhen kylien välissä. Se on kolmiosainen järviallas, joka jakautuu Vartijasaaren erottamiin osiin. Pohjoisessa on 1,2 kilometriä pitkä kapea lahti, jonka perällä sijaitsee Myllylahti. Saaren länsipuolellejää 750 metriä leveä lahdelma, joka sijaitsee Nopanperän eteläpuolella. Lahdelmassa ovat Aronlahti (entinen Arostenlahti ) ja Kävynlahti, jotka ovat matalia lahdenosia. Vartijasaaren, Suomelanniemen ja Karhen kylän väliin jää kilometrin pituinen osuus.


title: Karhejärvi (Ylöjärvi)

text: Pohjoiseen järvialtaaseen laskee Myllyjoki, joka virtaa läheisen Karhelammin läpi. Sen kautta laskee seitsemän muun järven vedet Karhejärven Myllylahteen. Lahden vastarantaan laskee myös Survoslammin laskuoja. Aronlahden viereen laskevat Työläjärven, Haapalammin ja Kyntöjärven yhteinen laskuoja.


title: Karhejärvi (Ylöjärvi)

text: Karhejärven keskimmäinen järvialtaan pituus Karhen kylän pengersillasta eteläisen Korpilahden perukkaan on 3,8 kilometriä. Se on leveimmillään Nikinsaaren kohdalla, missä järvi on 700−800 metriä leveä. Nikinsaareen on rakennettu pengertie, joka yhdistää sen mantereeseen pohjoiskärjestään. Pengertietä ei näkynyt vielä vuoden 1962 peruskartassa, mutta vuoden 1982 kartassa se näkyy. Nikinsaari kohoaa yli 30 metriä järven pinnan yläpuolelle ja sen eteläpuolella on vielä kaksi pientä nimetöntä luotoa.


title: Karhejärvi (Ylöjärvi)

text: Keskimäiseen järvialtaaseen laskee lukuisia pelto- ja metsäojia. Sellaisia ovat Suolammin, Tynnyrinlammin ja Einonlammin yhteinen laskuoja, joka laskee Karilansuolla olevien suolampien vedet järvialtaan pohjoispäähän. Eteläpäähän laskee Pirttijärven, Majajärven ja Korpijärven yhteiset vedet. Kitarinjärven laskuoja laskee Nikinsaaren suojassa olevaan lahteen. Ruonanjoen luusua sijaitsee Korpilahden suulla.


title: Karhejärvi (Ylöjärvi)

text: Järven itäinen järviallas on vanhalta nimeltään Rahaniemenselkä , mutta nykyään se on Pahaniemenselkä . Se yhtyy Karhejärven altaaseen Unisillan kohdalla, jossa on järvessä kapeikko ja sen ylittävä maantiesilta. Tämä allas on ilmeeltään keskimmäistä osaa kapeampi ja sen pisin ja kapein lahti on 900 metriä pitkä Kalattomanperä (entinen Sauninlahti ). Pahaniemi (entinen Rahaniemi ) pistää esiin pitkänä niemenä järvialtaan länsirannalta. Niemen pohjoispuolella sijaitsee leveä lahdelma, jossa on neljä luotomaista saarta ja joista suurin on 30 metriä pitkä. Lahden perukkaan laskee Mälitynjärven laskuoja. Sauninjärven ja Suurlammin yhteinen oja laskee Unisillan lähelle.


title: Karhejärvi (Ylöjärvi)

text: Tampere-Seinäjoki-junarata kulkee järven suuntaisesti ja ohittaa sen länsipuolelta 250−900 metrin etäisyydeltä rannasta.


title: Karhejärvi (Ylöjärvi)

text: Karhejärven vedenlaatua on seurattu vuosina 1963, 1965, 1969, 1972, 1989, 1993, 1998, 2004 ja 2007 Nikinsaaren syvänteessä ja vuonna 2015 Pahaniemenselällä. Vesi on ruskeaa ja humuspitoista. Sen happamuustaso on kesäisin normaali, mutta se laskee talvella melko alhaiseksi. Järven puskurikyky happamoituvuutta vastaan vaihtelee välttävästä tyydyttävään. Järvi on veden fosforipitoisuudeltaan lievästi rehevöitynyt ja typpipitoisuudet ovat ylittäneet luonnollisen tason lievästi. Toisinaan järvessä tavataan levää ja vuonna 2004 sitä oli runsaasti. Ravinteiden pitoisuudet ovat viime vuosina kohonneet eli järvi on siksi rehevöitymässä. Veden happitilanne on talvellakin hyvä. Päällysvedessä happipitoisuudet ovat olleet hyviä, mutta pohjavesissä on happikatoa. Kesällä tilanne pahenee, sillä veden lämpökerrostuminen jättää pohjalle kylmää vettä, joka kuluu lopulta lähes hapettomaksi. Karhejärvi sopii virkistyskäyttöön tyydyttävästi.


title: Karhejärvi (Ylöjärvi)

text: Järvellä astui vuonna 1992 voimaan veneliikenteen nopeusrajoitus, jossa maksiminopeus on 10 kilometriä tunnissa.


title: Karhejärvi (Ylöjärvi)

text: Karhejärven vedenpinta on aiemmin ollut useita metrejä korkeammalla. Tämän näkee monissa paikoissa, missä entiset rantatörmät sijaitsevat kuivalla maalla. Järvi on kelvannut myös kivikauden ihmisille, sillä Soikion, Kanervan ja Perkiön tiloilta on toimitettu asuinpaikoilta löytyneitä kiviesineitä Kansallismuseoon. Tästä on lisäesimerkkinä pyyntikuoppa, jollainen tunnetaan Nokalan tilan läheltä.


title: Karhejärvi (Ylöjärvi)

text: Järven edullinen sijainti Näsijärveen nähden ja alueen savikot ovat olleet houkuttelevia ominaisuuksia, kun alueelta on raivattu uudisasutukselle tiloja. Vanhoista kartoista ja muista merkinnöistä tiedetään, että alueella oli ensiksi neljä kantataloa, jotka aloittivat kiinteämmän asutuksen. Ne olivat Soukko (keskiaika), Nopa (ennen vuotta 1608), Kauppi ja Nikki (1550-luvulla). Myös Muotiainen (vuonna 1598) ja Korpilahti (vuodesta 1744 sukutila) liittyivät pian mukaan. Vuoden 1799 isojakokartassa näkyy Muotiaisessa pieni tila.


title: Lentopallon miesten Euroopan-mestaruuskilpailut 1993

text: Lentopallon Euroopan-mestaruuskilpailut 1993 pelattiin Turussa ja Oulussa, Suomessa 4. -12. syyskuuta. Kyseessä olivat järjestyksessään 18. miesten lentopallon Euroopan-mestaruuskilpailut.


text:
Oulu
Turku


title: Irresistible (Fall Out Boyn kappale)

text: Irresistible on yhdysvaltalaisen rock-yhtye Fall Out Boyn kappale. Se julkaistiin 5. tammikuuta 2015 toisena promootiosinglenä yhtyeen kuudennelta studioalbumilta, American Beauty/American Psycho.


title: Irresistible (Fall Out Boyn kappale)

text: Kappale on ensimmäisenä Fall Out Boyn kuudennella albumilla American Beauty/American Psycho, ja on kolmen minuutin ja kahdenkymmenen sekunnin pituinen. Laulun on kirjoittanut yhtye itse ja tuottanut Butch Walker ja Jake Sinclair.


title: Irresistible (Fall Out Boyn kappale)

text: Musiikkivideo julkaistiin 19. helmikuuta 2015. Sen ohjasi Scantron ja Mel Soria. Videon editointi muistuttaa VHS-kasetin laatua jossa on "huonoa" editointia. Video sisältää yhtyeen jäsenet noloissa urheiluvaatteissa haastamassa ammattilais-koripallo pelaajia koripallo-otteluun. Yhtyeen jäsenet häviävät moneen kertaan ja joka kerta kun yhtye melkein saa korin, katsomo hurraa ja näyttää kylttejä joissa lukee mm. Not bad Joe ja muita vastaavia iskulauseita. Lopussa yhtye saa korin. Videon loppu sisältää pätkän lyhytelokuva "Bedussey from Clandestine Industries Presents: Release the Ratsista", jossa näkyy sama VHS-tyyli, jota Fall Out Boy käytti videossaan. Musiikkivideo viittaa Patrick Stumpin käteen, joka hakattiin irti videon The Phoenix vuoksi.


title: Power to All Our Friends

text: Power to All Our Friends on Cliff Richardin esittämä musiikkikappale, joka edusti Britanniaa vuoden 1973 Eurovision laulukilpailussa. Se sijoittui kilpailussa kolmanneksi saatuaan 123 pistettä. Laulun sävelsivät Guy Fletcher ja Doug Flett.


title: Power to All Our Friends

text: Kappale saavutti myös listamenestystä. Se nousi muun muassa Britannian singlelistan neljännelle sijalle. Listaykköseksi se nousi Alankomaissa, Norjassa ja Suomessa.


title: Prince Consort -luokka

text: Prince Consort -luokka oli Britannian kuninkaallisen laivaston kolmen vuosina 1860-1865 valmistetun aluksen muodostama panssarifregattiluokka.


title: Prince Consort -luokka

text: Luokan alukset tilattiin 91-tykkisinä toisen luokan linjalaivoina ja niiden muutostyöt panssarifregateiksi hyväksyttiin vuonna 1861. Valmistuessa luokan alukset oli varustettu parkkitakilalla ja ne muutettiin täystakilaisiksi vuonna 1866. Pelkin purjein alukset saavuttivat 10-12 solmun nopeuden.


title: Marlon James

text: Marlon James (s. 24. marraskuuta 1970 Kingston) on jamaikalainen kirjailija. Hänelle myönnettiin Booker-palkinto romaanista "A Brief History of Seven Killings" vuonna 2015. James asuu Yhdysvalloissa. "A Brief History of Seven Killings" on hänen kolmas romaaninsa. Hänen aiemmat romaaninsa ovat "John Crow’s Devil" ja "The Book of Night Women".


title: Signe Persson-Melin

text: Signe Persson-Melin (s. 19. kesäkuuta 1925 Tomelilla) on ruotsalainen muotoilija, joka tunnetaan erityisesti keramiikka- ja lasiesineistään.


title: Signe Persson-Melin

text: Signe Persson-Melin kiinnostui jo kouluaikoina savenvalannasta ja jätti koulunsa kesken työskennelläkseen Lommassa sijainneessa ruukkutehtaassa. Hän opiskeli Kööpenhaminan Kunsthåndværkerskolenissa 1946–1948 ja sen jälkeen Tukholman Konstfack-koulussa 1949–1950. Hänen esikoisnäyttelynsä oli 1953 Galerie Modernessa Tukholmassa, mutta varsinainen läpimurto tapahtui H55-yhteisnäyttelyssä (Slöjdföreningens Hälsingborgsmässa 1955), jonne hän toi esille sittemmin suureen suosioon nousseet tekstitetyt maustepurkkinsa. 1950- ja 1960-luvulla Persson-Melin tuli tunnetuksi rustiikista käyttökeramiikastaan, joka perustui yksinkertaisiin funktionaalisiin muotoihin.


title: Signe Persson-Melin

text: Vuodesta 1967 Signe Persson-Melin työskenteli Boda-lasitehtaassa yhdessä Monica Backströmin ja Erik Höglundin kanssa. Siellä hänen ensimmäinen tuotantoon mennyt työnsä oli "Ruben"-niminen olut-, viini- ja snapsilasisto. Vuodelta 1969 ovat peräisin kulmikkaat, erikokoiset lasiset säilytyspurkit korkkikansineen. 1970-luvulla Persson-Melin suunnitteli erilaisia tulenkestäviä lasiesineitä Boda Novalle, muun muassa paljon jäljitelmiä saaneen teekannun ja sen lämmittimen. Hänen muita toimeksiantajiaan olivat Höganäsin keramiikkatehdas, Kosta Boda ja Rörstrand.


title: Signe Persson-Melin

text: Signe Persson-Melin on tehnyt myös suuria julkisia keramiikkateoksia muun muassa Tukholman T-Centralen-metroasemalle. Vuonna 2004 hän suunnitteli elegantin teekannun Svenskt Tenn -yritykselle.


title: Signe Persson-Melin

text: Vuonna 1958 Signe Persson-Melin sai Lunning-palkinnon. Vuonna 1985 hänet nimitettiin Ruotsin ensimmäiseksi lasi- ja keramiikkamuotoilun professoriksi Tukholman Konstfackskolaniin. Vuonna 2001 hän oli yksi Prinssi Eugenin mitalin saajista.


title: Signe Persson-Melin

text: Signe Persson-Melin oli naimisissa graafikko John Melinin (1921–1992) kanssa. Heidän poikansa on kuvanveistäjä Truls Melin.


title: (I Would) Die for You

text: (I Would) Die for You (lyhennettynä usein Die for You) on Antiquen single, jolla yhtye edusti . Kappale keräsi kilpailussa 147 pistettä ja sijoittui kolmanneksi.


title: (I Would) Die for You

text: "Die for You" myi Kreikassa platinaa ja Ruotsissa kultaa.


title: Nikolai Sillman

text: Nikolai (Niklas; Nikolai Feodorovitš) Sillman (9. toukokuuta 1858 Viapori – 6. tammikuuta 1929 Terijoki) oli kenraalimajuri ja kuvernööri. Sillman toimi 1913–1916 Vaasan läänin kuvernöörinä ja 1916–1917 Mikkelin läänin kuvernöörinä.


title: Nikolai Sillman

text: Hänen veljensä oli senaattori Teodor Sillman.


title: HMS Royal Oak (1862)

text: HMS Royal Oak oli Britannian kuninkaallisen laivaston vuonna 1862 vesillelaskettu ensimmäinen puurunkoinen panssarifregatti.


title: HMS Royal Oak (1862)

text: Alus tilattiin Chathamin telakalta 91-tykkisenä toisen luokan linjalaivana, ja sen köli laskettiin vuonna 1860. Aluksen muutostyöt 36-tykkiseksi panssarifregatiksi hyväksyttiin vuonna 1861. Alukselta poistettiin yläkansi, ja sen runkoa pidennettiin seitsemällä metrillä, jotta suunniteltu aseistus saatiin mahtumaan yhdelle kannelle. Samalla alkuperäinen keula muutettiin panssarilaivojen suoraksi keulaksi ja perä kaarevaksi. Kylkien panssarointi venytettiin koko pituudelle sen ollessa keskellä 4,5 tuumaa ja päissä 2,5 tuumaa. Aluksen runko panssaroinnin takana oli 28 tuuman tammea. Valmistuessa alus oli varustettu parkkitakilalla, jonka purjepinta-ala oli 25 000 neliöjalkaa. Aluksen takilointi muutettiin vuonna 1866 täystakilaksi. Vuonna 1864 alus kykeni pelkin purjein 13,5 solmun nopeuteen, mikä on ironcladien nopeusennätys. Alus laskettiin vesille 10. syyskuuta 1862, ja se valmistui huhtikuussa 1863.


title: HMS Royal Oak (1862)

text: Alkuperäisen suunnitelman mukaan alukselle piti asentaa 36 kappaletta 68 naulan SB-tykkiä, mutta aluksen valmistuessa sen pääkannelle oli asennettu kahdeksan 7 tuuman BLR ja kaksikymmentäneljä 68 naulan SB-tykkiä. Lisäksi yläkannelle oli asennettu kolme seitsemän tuuman BLR-tykkiä.


title: HMS Royal Oak (1862)

text: Aluksen aseistus muutettiin vuonna 1867 neljäksi 8 tuuman MLR- ja kahdeksikymmeneksi 7 tuuman MLR-tykiksi, joista neljä oli yläkannella. Alus makasi vuodesta 1871 alkaen ankkurissa, ja se myytiin vuonna 1885.


title: Masayoshi Ōhira

text: Masayoshi Ōhira (1910–1980) oli japanilainen poliitikko. Hän oli Japanin ulkoministeri vuosina 1962–1964 ja uudestaan 1972–1974. Valtiovarainministeri hän oli 1974–1976. Hänestä tuli 1976 liberaalidemokraattisen puoleen pääsihteeri, ja vuonna 1978 hänestä tuli pääministeri. Hän hajotti parlamentin 1980, mutta kuoli kesken vaalikampanjan.


title: Ohtaansalmi

text: Ohtaansalmi on Rikkaveden ja Juojärven välinen salmi Outokummun ja Tuusniemen rajalla. Salmen kautta kulki vuonna 1595 solmitun Täyssinän rauhan raja.


title: Titus Welliver

text: Titus Welliver (s. 12. maaliskuuta 1961) on yhdysvaltalainen näyttelijä ja taidemaalari. Michael Connellyn menestysromaaneihin perustuvassa TV-sarjassa "Bosch" hän näyttelee pääroolia rikostutkija Harry Boschia. Kulttisarjan maineeseen nousseessa TV-sarjassa "Lost" Welliver näytteli Mies Mustissa -nimistä hahmoa.


title: Titus Welliver

text: Titus Welliver syntyi New Havenissa vanhempinaan muotikuvaaja Norma Cripps ja taidemaalari Neil Welliver. Isänsä tavoin myös Titus tunnetaan näyttelijän töiden lisäksi taidemaalarina. 1980-luvulla Welliver opiskeli New Yorkin yliopistossa pääaineenaan draama.


title: Titus Welliver

text: Titus Welliverin kaikki kolme sisarusta ovat kuolleet: Isoveli Silas, joka kuoli lihastautiin, pikkusisko, joka kuoli lapsena sekä pikkuveli Eli, joka kuoli Thaimaassa.


title: Titus Welliver

text: Hän on näytellyt muun muassa televisiosarjoissa "Lost", "Bosch", "NYPD Blue", "Brooklyn South", "Kovat otteet", "Elämän pyörteissä", "Deadwood", "Pako", "Sons of Anarchy", "Good Wife" ja "Mentalist". Lisäksi hän on näytellyt elokuvissa "Transformers – Tuhon aikakausi", "The Town", "The Doors", "Argo" ja "Promised Land".


title: Titus Welliver

text: Welliver on ollut naimisissa neljä kertaa. Avioliitot Heather Wielandtin ja näyttelijä Joanna Heimboldin kanssa päättyivät eroon. Kolmas vaimo tuottaja Elizabeth W. Alexander kuoli vuonna 2012 rintasyöpään.


title: Titus Welliver

text: Welliverillä on tytär Cora Elizabeth W. Alexanderin kanssa sekä kaksi poikaa, Eamonn ja Quinn, Joanna Heimboldin kanssa.


title: Titus Welliver

text: Titus Welliver meni naimisiin neljännen vaimonsa, saksalaisen muotikonsultin ja entisen mallin Jose Stemkensin kanssa vuonna 2014.


title: Valle Oikarinen

text: Valle Juhani Oikarinen (8. joulukuuta 1927 Kajaani – 24. marraskuuta 2017 Helsinki) oli suomalainen hammaslääkäri ja professori. Hän oli Helsingin yliopiston hammas- ja suukirurgian professori 1979–1993. Sitä ennen hän oli saman oppiaineen dosentti 1970–1979.


title: Arkalochóri

text:
Arkalochóri (; myös "Arkalohóri"; ) on Kreikan kaupunki sekä samanniminen Minóa Pediádan kunnan kunnallisyksikkö (Δημοτική Ενότητα Αρκαλοχωρίου, "Dimotikí Enótita Arkalochoríou") ja entinen itsenäinen kunta. Se sijaitsee Iraklionin alueyksikössä Kreetan alueella. Koko kunnallisyksikön väkiluku on 10 476 ja varsinaisen Arkalochórin kaupungin väkiluku 4 313 (vuonna 2011).
Arkalochórin kaupunki sijaitsee Kreetan saaren keskiosissa noin 25 kilometriä Iraklionista kaakkoon. Kaupungin nimi on suomeksi ”Mäyräkylä”. Arkalochórin kunnallisyksikkö käsittää alueen, joka ulottuu saaren etelärannikolle saakka. Arkalochóri on Arkalochórin, Kástellin ja Viánnoksen hiippakunnan piispanistuin ja siellä sijaitsee hiippakunnan katedraali. Kaupungin lounaispuolella sijaitsee Arkalochórin luola, joka oli minolaisaikainen luolapyhäkkö. Sieltä on löydetty muun muassa niin kutsuttu Arkalochórin kirves, jossa on tuntematonta kirjoitusta.


title: Arkalochóri

text: Arkalochóri oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Minóa Pediádan kunnaksi yhdessä Kastéllin ja Thrapsanón kanssa, jolloin se muuttui uuden kunnan kunnallisyksiköksi.


title: Arkalochóri

text: Arkalochórin kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Así Goniá

text: Así Goniá () on Kreikan kylä sekä samanniminen Apokóronaksen kunnan kunnallisyksikkö (Δημοτική Ενότητα Ασή Γωνιάς, "Dimotikí Enótita Así Goniás") ja entinen itsenäinen kyläkunta. Se sijaitsee Chanián alueyksikössä Kreetan alueella. Kylän ja kunnallisyksikön väkiluku on 527 (vuonna 2011).


title: Así Goniá

text: Así Goniá sijaitsee vuoristossa Kreetan länsiosan sisämaassa linnuntietä noin 37 kilometriä Chaniásta kaakkoon ja noin 21 kilometriä Réthymnosta lounaaseen. Sinne kuljetaan rotkon kautta. Kylä on ollut olemassa jo roomalaisena aikana ja mainitaan myös venetsialaisena aikana. Helposti suojattavan rotkon ansiosta kylä piti turkkilaisvallan aikana turkkilaiset loitolla ja se oli yksi Kreetan kansannousun tukikohdista vuonna 1867. Kylän perinteinen elinkeino on lampaiden paimentaminen. Eräs suuri paikallinen juhla on lampaiden siunaaminen paimenten suojelijan Pyhän Yrjön päivänä 23. huhtikuuta.


title: Así Goniá

text: Así Goniá oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Apokóronaksen kunnaksi yhdessä Arménoin, Fresin, Georgioúpolin, Kryonerídan ja Vámoksen kanssa, jolloin se muuttui uuden kunnan kunnallisyksiköksi.


title: Georgioúpoli

text: Georgioúpoli (; ) on Kreikan kylä sekä samanniminen Apokóronaksen kunnan kunnallisyksikkö (Δημοτική Ενότητα Γεωργιουπόλεως, "Dimotikí Enótita Georgioupóleos") ja entinen itsenäinen kunta. Se sijaitsee Chanián alueyksikössä Kreetan alueella. Koko kunnallisyksikön väkiluku on 2 749 ja varsinaisen Georgioúpolin kylän väkiluku 455 (vuonna 2011).


title: Georgioúpoli

text: Georgioúpolin kylä sijaitsee Almyrósjoen suussa Kreetan saaren pohjoisrannikolla Almyróksenlahden rannalla noin 22 kilometriä Réthymnosta länteen ja noin 30 kilometriä Chaniásta kaakkoon. Se on kasvanut rantalomakohteeksi. Georgioúpolin kunnallisyksikkö käsittää myös muita rantalomakohteita, kuten Paralía Kourná, sekä Kournásjärven alueen. Kylä on rakennettu antiikin ajan Amfimallan kaupungin (myös Amfimala, Amfimalion) paikalle.


title: Georgioúpoli

text: Georgioúpoli oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Apokóronaksen kunnaksi yhdessä Arménoin, Así Gonián, Fresin, Kryonerídan ja Vámoksen kanssa, jolloin se muuttui uuden kunnan kunnallisyksiköksi.


title: Georgioúpoli

text: Georgioúpolin kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Kastrí (Gávdos)

text: Kastrí (; kath. Καστρίον, "Kastríon") eli Gávdos (Γαύδος) on Kreikan kylä, joka sijaitsee Gávdoksen saarella. Se kuuluu hallinnollisesti Gávdoksen kuntaan, Chanián alueyksikköön ja Kreetan alueeseen. Kylän väkiluku on 37 (vuonna 2011). Kastrí on Gávdoksen saaren pääkylä ja kunnan kuntakeskus.


title: Kastrí (Gávdos)

text: Kastrí, suomeksi ”Linna”, sijaitsee saaren keskiosissa noin 200 metrin korkeudessa. Etäisyys saaren satamakylään Karavéen on noin viisi kilometriä. Kylässä on muun muassa pieni kunnantalo sekä vanha poliisiasema ja koulu.


title: Neápoli (Lasíthi)

text: Neápoli (; ) on Kreikan kaupunki sekä samanniminen Ágios Nikólaoksen kunnan kunnallisyksikkö (Δημοτική Ενότητα Νεάπολης, "Dimotikí Enótita Neápolis") ja entinen itsenäinen kunta. Se sijaitsee Lasíthin alueyksikössä Kreetan alueella. Koko kunnallisyksikön väkiluku on 4 463 ja varsinaisen Neápolin kaupungin väkiluku 2 683 (vuonna 2011).


title: Neápoli (Lasíthi)

text: Neápoli sijaitsee Kreetan saaren itäosan sisämaassa Iraklionista Ágios Nikólaokseen johtavan päätien varrella noin 15 kilometriä Ágios Nikólaoksesta luoteeseen. Sitä ympäröi laakso, jossa on paljon oliivitarhoja, sekä vuoristo. Neápoli oli Lasíthin prefektuurin pääkaupunki vuoteen 1904, jolloin Ágios Nikólaoksesta tuli prefektuurin (nykyisen alueyksikön) pääkaupunki. Kaupunki on vuodesta 1866 Pétran ja Chersónisoksen hiippakunnan piispanistuin ja siellä on hiippakunnan katedraali Megáli Panagían katedraali.


title: Neápoli (Lasíthi)

text: Neápoli oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ágios Nikólaoksen kuntaan yhdessä Vrachásin kanssa, jolloin se muuttui uuden kunnan kunnallisyksiköksi.


title: Neápoli (Lasíthi)

text: Neápolin kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Felix Oinas

text: Felix Oinas (6. maaliskuuta 1911 Tartto – 25. syyskuuta 2004 Bloomington, Indiana, Yhdysvallat), virolaissyntyinen folkloristi ja kielitieteilijä. Hän oli Indianan yliopiston slaavilaisten ja uralilais-altailaisten kielten professori vuodesta 1965. Hän oli aikanaan itämerensuomalaisten kansojen folkloren ja mytologian tunnetuimpia tutkijoita.


title: Ruben Österberg

text: Ruben Fredrik Österberg (30. lokakuuta 1895 Helsinki – tammikuu 1959 Tammisaari) oli Ahvenanmaan läänin maaherra vuosina 1938–1945. Hän oli lakitieteen lisensiaatti.


title: Ruben Österberg

text: Österberg oli vuonna 1923 Uudenkaarlepyyn pormestarina, vuosina 1923–1928 Mustasaaren nimismiehenä sekä yksityisenä asianajajana ja 1928–1938 Vaasan raastuvanoikeuden oikeusneuvosmiehenä, mistä virasta hänet nimitettiin Ahvenanmaan maaherraksi vuonna 1938. Hän oli myös Landtmannabankenin Vaasan-konttorin varajohtajana 1928–1930. Maaherrakautensa jälkeen Österberg oli vuodesta 1945 Raaseporin tuomiokunnan tuomarina. Hän kuului vuodesta 1948 Tammisaaren kaupunginvaltuustoon ja toimi 1950-luvulla sen puheenjohtajana.


title: Poul Kjærholm

text: Poul Kjærholm [pol 'kjæholm] (8. tammikuuta 1929 Østervrå – 18. huhtikuuta 1980 Hillerød) oli tanskalainen huonekalumuotoilija.


title: Poul Kjærholm

text: Kjærholm syntyi Tanskan Østervråssa ja aloitti työuransa huonekalupuusepän apulaisena Gronbechissa 1948. Vuonna 1952 hän aloitti opinnot Kööpenhaminan muotoilukorkeakoulussa Erik Herløwin ja Palle Suensonin johdolla ja pääsi käytännön työkokemuksensa ja henkilökohtaisten ominaisuuksiensa ansiosta pian myös opetustehtäviin.


title: Poul Kjærholm

text: 1950-luvun puolivälistä lähtien Kjærholm suunnitteli kalusteita ystävänsä Ejvind Kold Christiansenin yritykselle. Kjærholmin omintakeinen tyyli tulee esiin jo vuonna 1952 esitellyssä minimalistisessa PKO-vanerikalustesarjassa.


title: Poul Kjærholm

text: Vuonna 1958 Poul Kjærholm teki kansainvälisen läpimurron Pariisissa järjestetyssä "Formes Scandinaves" -näyttelyssä. Samana vuonna hän sai Lunning-palkinnon PK22-tuolistaan. Vuosina 1957 ja 1960 hän voitti Milanon triennaalin pääpalkinnon.


title: Poul Kjærholm

text: Poul Kjærholm käytti muiden sen ajan tanskalaismuotoilijoiden tavoin paljon puupintoja, mutta muita enemmän myös metallia kalustekonstruktioissaan. Kjærholmin useimpien kalustemallien alkuperäinen valmistaja oli E. Kold Christensen Hellerupissa. Vuodesta 1982 monia niistä on valmistanut uustuotantona tanskalainen Fritz Hansen -yhtiö. Vuonna 2004 Kjærholmin poika perusti Kjærholm Productions -yrityksen valmistamaan Fritz Hansenin mallistosta pois jätettyjä Poul Kjærholmin kalusteita. Kjærholmin kalusteita on monien pohjoismaisten ja saksalaisten muotoilumuseoiden sekä muun muassa New Yorkin Modernin taiteen museon ja Lontoon Victoria and Albert Museumin kokoelmissa.


title: Poul Kjærholm

text: Poul Kjærholm oli naimisissa arkkitehti Hanne Kjærholmin kanssa.


title: Wladimir Köppen

text: Wladimir Peter Köppen (8. lokakuuta 1846 Pietari, Venäjä – 22. kesäkuuta 1940 Graz, Itävalta) oli Venäjällä syntynyt saksalainen maantieteilijä, meteorologi, klimatologi ja kasvitieteilijä.


title: Wladimir Köppen

text: Köppen vietti lapsuutensa ja nuoruutensa Krimillä ja Pietarissa. Hän opiskeli Pietarissa, Heidelbergissä ja Leipzigissa, jossa valmistui yliopistosta 1870. Vuosina 1872–1875 hän työskenteli meteorologina Venäjän ilmatieteen laitoksella, mutta palasi sitten Saksaan ja työskenteli meteorologina Hampurissa vuoteen 1919.


title: Wladimir Köppen

text: Köppenin tunnetuin työ on hänen vuonna 1936 julkaisemansa Köppenin ilmastoluokitus.


title: Wladimir Köppen

text: Köppenin isä oli saksalaissyntyinen venäläinen etnografi Peter von Köppen (1793–1864). Hänen tyttärensä Else (s. 1892) avioitui vuonna 1913 meteorologi ja tutkimusmatkailija Alfred Wegenerin kanssa.


title: Köppen

text: Köppen voi viitata seuraaviin:


title: Pingxiang

text: Pingxiang (, pinyin: Píngxiāng Shì) on prefektuuritason kaupunki Kiinan Jiangxin maakunnan länsiosassa. Kaupungin keskusta sijaitsee linnuntietä noin 232 kilometriä maakunnan pääkaupungista Nanchangista länsilounaaseen. Prefektuurin pinta-ala on 3 824 neliökilometriä ja väkiluku 1,85 miljoonaa (2010).


title: Pingxiang

text:
Prefektuuri rajoittuu pohjoisessa Changshan, idässä Yichunin ja Ji’anin, sekä lännessä Zhuzhoun prefektuureihin.
Piirikuntatasolla prefektuuri jakautuu kahteen kaupunkipiiriin ja kolmeen piirikuntaan seuraavasti:
Piirit ja kaupungit
1. Anyuan, (kaupunki)piiri
2. Xiangdong, (kaupunki)piiri


title: Pingxiang

text:
Piirikunnat
3. Lianhua,
4. Luxi ja
5. Shangli.


Luettelo Pohjoisterritorion paikallishallintoalueista käsittää Australian hallintoalueen Pohjoisterritorion paikallishallintoalueet (). Paikallishallintoalueita on 16, joiden lisäksi Pohjoisterritoriossa on viisi aluetta jotka eivät kuulu paikallishallinnon piiriin. Nykyinen aluejako on vuodelta 2008, jolloin alueiden määrää vähennettiin 61:stä kuuteentoista.


title: Johannes Oinonen

text: Johannes Johnsson Oinonen, Johannes Johansson-Oinoinen, "Niittahon Jussi", (16. toukokuuta 1874 – 13. helmikuuta 1964 tai 1965) oli kotoisin Nyskogan pitäjästä Norra Viggenin kylästä ja tiettävästi viimeisisiä suomen kieltä taitaneita metsäsuomalaisia.


title: Johannes Oinonen

text: Oinonen puhui sujuvasti vanhaa suomea, ruotsia, norjaa ja vähän englantia. Hän antoi runsaasti haastatteluja lehtiin ja esiintyi Hylands Hörna -ohjelmassa. Ohjelman jälkeen häntä varten rakennettiin uusi talo, mutta hän ei muuttanut sinne, koska se ei ollut hänen makuunsa.


title: Fróði Benjaminsen

text: Fróði Benjaminsen (s. 14. joulukuuta 1977) on färsaarelainen jalkapalloilija, joka pelaa keskikenttäpelaajana tai puolustajana. Parhaat vuotensa hän on pelannut HB Tórshavnissa, minkä lisäksi hän on edustanut lukuisia kertoja Färsaarten maajoukkueetta. Benjaminsen on ollut maajoukkueen kapteeni vuodesta 2008.


title: Xinyu

text: Xinyu (, pinyin: Xīnyú Shì) on prefektuuritason kaupunki Kiinan Jiangxin maakunnassa. Kaupungin keskusta sijaitsee linnuntietä noin 135 kilometriä maakunnan pääkaupunki Nanchangista lounaaseen. Prefektuurin pinta-ala on 3 178 neliökilometriä ja väkiluku 1,139 miljoonaa (2010).


title: Xinyu

text:
Prefektuuri rajoittuu pohjoisessa Yichunin ja etelässä Ji’anin prefektuureihin.
Piirikuntatasolla prefektuuri jakautuu Yushuin kaupunkipiiriin (渝水区) ja Fenyin piirikuntaan (分宜县).


title: Jyri Keskiaho

text: Jyri Keskiaho (s. 21. helmikuuta 1989) on suomalainen freestylemoottorikelkkailun (FSX) ammattilainen. Hän on syntynyt Pudasjärvellä, mutta muutti jo opiskeluaikoinaan Rovaniemelle asumaan. Keskiaho on tullut tunnetuksi näyttävistä freestylenäytöksistään.


title: Jyri Keskiaho

text: Ennen freestyleuraansa Keskiaho kilpaili snowcrossmoottorikelkkailussa 10 vuotta. Useat loukkaantumiset kaudella 2008–2009 vaativat pitkän kuntoutusjakson, jonka jälkeen snowcrossura päättyi. Vuonna 2011 Keskiaho alkoi panostaa systemaattisesti freestyleen ja kovan työn tuloksena hän sijoittui toiseksi vuoden 2014 Pohjoismaiden mestaruuskilpailussa Levillä.


title: Jyri Keskiaho

text: Keskiaho tunnetaan erilaisten tapahtumien vetonaulana niin kesällä kuin talvella. Suurimpiin näytöksiin lukeutuvat muun muassa esiintyminen Gumball 3000 -tapahtumassa Helsingin Narinkkatorilla vuonna 2013 sekä Kiinan Changbaishanissa järjestetyssä talvikauden avauksessa vuonna 2015. Kiinassa hän osallistui myös moottorikelkkaenduron kutsukilpailuun, jonka hän voitti. Keskiaho on myös vakiinnuttanut paikkansa laskettelijoiden kauden päättävässä Ruka Spring Break tapahtumassa, jossa hän on ollut esiintymässä useana vuonna peräkkäin.


title: Jyri Keskiaho

text: Vuonna 2017 Keskiaho teki ensimmäisenä suomalaisena takaperinvoltin moottorikelkalla.


title: Sadik Mujkič

text: Sadik Mujkič (s. 29. helmikuuta 1968 Jesenice) on slovenialainen soutaja, joka saavutti olympiamitalin sekä Jugoslavian että Slovenian edustajana. Hän on pituudeltaan 190 cm. Hän edusti Bled VK -seuraa.


title: Sadik Mujkič

text: Mujkič voitti Jugoslavian edustajana Sašo Mirjaničin kanssa nuorten maailmanmestaruuden perämiehettömässä kaksikossa 1986. Hän saavutti samassa veneluokassa olympiapronssia Bojan Prešernin parina Soulissa 1988. Hän oli MM-kilpailuissa kuudes perämiehettömässä kaksikossa 1989 ja seitsemäs perämiehettömässä nelosessa 1990.


title: Sadik Mujkič

text: Mujkič kuului Milan Janšan, Janez Klemenčičin ja Sašo Mirjaničin kanssa Slovenian perämiehettömään neloseen, joka saavutti olympiapronssia Barcelonassa 1992. Hän oli MM-kilpailuissa perämiehellisessä kaksikossa seitsemäs 1993 sekä perämiehettömässä nelosessa neljäs 1994 ja kahdeksas 1995. Atlantan olympialaisissa 1996 hän sijoittui perämiehettömässä nelosessa neljänneksi. Hän oli samassa veneluokassa neljäs myös MM-kilpailuissa 1997.


title: Vernazza

text: Vernazza on kunta La Spezian maakunnassa, Ligurian alueella, Pohjois-Italiassa. Vernazza sijaitsee Rivieran rannikolla. Kunnassa asui 939 ihmistä joulukuussa 2011. Vernazza on yksi viidestä kylästä, jotka muodostavat Unescon maailmanperintöluetteloon kuuluvan Cinque Terren alueen.


title: Janez Klemenčič

text: Janez "Jani" Klemenčič (s. 21. syyskuuta 1971 Jesenice) on slovenialainen soudun olympia- ja MM-mitalisti. Hän on pituudeltaan 190 cm. Hän edusti Bled VK -seuraa.


title: Janez Klemenčič

text: Klemenčič kuului Milan Janšan, Sašo Mirjaničin ja Sadik Mujkičin kanssa Slovenian perämiehettömään neloseen, joka saavutti olympiapronssia Barcelonassa 1992. Hän oli samassa veneluokassa MM-kilpailuissa neljäs 1994 ja kahdeksas 1995. Hän sijoittui perämiehettömässä nelosessa neljänneksi Atlantan olympialaisissa 1996, MM-kilpailuissa 1997 ja Sydneyn olympialaisissa 2000.


title: Janez Klemenčič

text: Klemenčič voitti perämiehettömässä nelosessa maailmancupin kilpailun Sevillassa 2001. Hän sai samassa veneluokassa MM-pronssia Luzernissa 2001 sekä sijoittui neljänneksi MM-kilpailuissa 2002 ja yhdeksänneksi Ateenan olympialaisissa 2004.


title: Bojan Prešern

text: Bojan Prešern (s. 4. elokuuta 1962 Jesenice) on slovenialainen soudun olympiamitalisti, joka aktiiviurallaan edusti Jugoslaviaa. Hän on pituudeltaan 191 cm. Hän edusti Bled VK -seuraa.


title: Bojan Prešern

text: Prešern sijoittui perämiehettömässä nelosessa MM-kilpailuissa kahdeksanneksi 1985, kymmenenneksi 1986 ja yhdeksänneksi 1987. Hän saavutti Sadik Mujkičin kanssa olympiapronssia perämiehettömässä kaksikossa Soulissa 1988. Hän oli MM-kilpailuissa kuudes perämiehettömässä kaksikossa 1989 ja seitsemäs perämiehettömässä nelosessa 1990.


title: Heikki Bergholm

text: Heikki Bergholm (s. 1956) on suomalainen yritysjohtaja ja diplomi-insinööri. Hän on toiminut Lassila & Tikanojan hallituksen puheenjohtajana vuodesta 2011 lähtien ja huhtikuusta 2015 elokuuhun 2016 valtion sijoitusyhtiö Solidiumin väliaikaisena hallituksen puheenjohtajana.


title: Heikki Bergholm

text: Bergholm toimi vuosina 2002–2006 Suominen Yhtymä Oyj:n toimitusjohtajana ja teki tätä ennen pitkän uran Lassila & Tikanojassa, jossa hän toimi muun muassa toimitusjohtajana vuodet 1998–2001. Hän kuului aikaisemmin myös muun muassa Kemiran, Componentan ja Spondan hallituksiin. Componentassa hän oli vuosikymmenen ajan hallituksen puheenjohtaja.


title: Denis Žvegelj

text: Denis Žvegelj (s. 24. kesäkuuta 1972 Jesenice) on slovenialainen soudun olympia- ja MM-mitalisti, joka aktiiviurallaan edusti myös Jugoslaviaa. Hän edusti Bled VK -seuraa.


title: Denis Žvegelj

text: Žvegelj voitti Jugoslavian edustajana nuorten maailmanmestaruuden perämiehettömässä kaksikossa Iztok Čopin kanssa 1989 ja 1990. Aikuisten MM-kilpailuissa hän sijoittui seitsemänneksi perämiehettömässä nelosessa 1990. Hän sai Čopin parina MM-hopeaa perämiehettömässä kaksikossa Wienissä 1991.


title: Denis Žvegelj

text: Žvegelj ja Čop saavuttivat Slovenialle olympiapronssia perämiehettömässä kaksikossa Barcelonassa 1992. He saivat samassa veneluokassa MM-pronssia Račicessa 1993. Žvegelj sijoittui perämiehettömässä nelosessa kahdeksanneksi MM-kilpailuissa 1995 sekä neljänneksi olympialaisissa 1996 ja MM-kilpailuissa 1997.


title: Ahlström Capital

text: Ahlström Capital Oy on perheomisteinen sijoitusyhtiö. Ahlström Capitalin portfolio koostuu teollisuussijoituksista, jotka käsittävät sijoituksia sekä noteerattuihin että noteeraamattomiin yhtiöihin, sekä kiinteistösijoituksista, jotka koostuvat kiinteistö- ja metsäomistuksista. Teollisuussijoituksista merkittävimmät ovat yhtiön omistusosuudet noteeratuissa Ahlstrom-Munksjössä ja Suomisessa sekä noteerattomissa Destiassa ja Enics AG:ssa.


title: Ahlström Capital

text: Ahlström Capital -konsernin taseen loppusumma oli vuoden 2016 lopulla noin 1,1 miljardia euroa ja liikevaihto puolestaan noin 1,0 miljardia euroa vuonna 2016.


title: Ahlström Capital

text: Sijoitusyhtiö Ahström Capital Oy syntyi vuonna 2001, kun Ahlströmin suvun omistama perheyhtiö jakaantui kolmeen osaan: Ahlström Capitaliin, A. Ahlström Osakeyhtiöön ja sittemmin pörssilistautuneeseen Ahlstromiin (nyk. Ahlstrom-Munksjö). Ahlström Capitalilla on 238 osakkeenomistajaa, joista suurin yksittäinen on "Antti Ahlström Perilliset Oy" (6,1 %) eikä yhdenkään muun osakkeenomistajan omistus ylitä viittä prosenttia.


title: Ahlström Capital

text: Kesällä 2014 Ahlström Capital osti Destian sataprosenttisesti Suomen valtiolta.


title: Ahlström Capital

text: Yhtiön toimitusjohtajana vuodesta 2008 toiminut Panu Routila siirtyi Konecranesin toimitusjohtajaksi loppuvuodesta 2015, ja hänen tilalleen valittiin Rettig Groupin toimitusjohtaja Hans Sohlström. Sohlström siirtyi Ahlstrom-Munksjön toimitusjohtajaksi keväällä 2018, minkä jälkeen hänen seuraajakseen valittiin Tiedon talousjohtaja Lasse Heinonen.


title: I See a Star

text: I See a Star (alun perin Ik zie een ster) on Mouth & MacNeal -duon esittämä kappale, joka edusti Alankomaita vuoden 1974 Eurovision laulukilpailussa. Se sai viisitoista pistettä ja sijoittui kolmanneksi. Kappale on Hans van Hemertin säveltämä. Euroviisumenestyksen lisäksi se nousi lukuisten valtioiden listoille, esimerkiksi Britannian sijalle 8. Irlannissa ”I See a Star” ylsi listaykköseksi.


title: Ensihoidon vastuulääkäri

text: Ensihoidon vastuulääkäri on lääkäri, joka vastaa terveydenhuoltolain sairaanhoitopiiriltä edellyttämästä ensihoidon järjestämisestä ja toiminnan ohjaamisesta. Ensihoidon vastuulääkäri on vastuualueensa ensihoidon korkein auktoriteetti, jonka alaisuudessa kaikki sairaanhoitopiirin ensihoitoa tarjoavat tahot toimivat.


title: Ensihoidon vastuulääkäri

text: On huomattava, että ensihoidon vastuulääkärillä ei tarkoiteta ensihoitolääkäriä (lääkäriä, joka toimii operatiivisesti hoitolaitosten ulkopuolisessa ensihoidossa). Suurin osa ensihoidon vastuulääkäreistä kuitenkin osallistuu myös alueensa operatiiviseen ensihoitotoimintaan ensihoitolääkäreinä esimerkiksi päivystämällä lääkäri- tai helikopteriyksikössä.


title: Niilo Perander

text: Nils August "Niilo" Perander (4. kesäkuuta 1850 Kuopio – 17. marraskuuta 1906 Viipuri) oli suomalainen varatuomari, joka toimi Viipurin hovioikeuden hovioikeudenneuvoksena vuosina 1890–1902 sekä edelleen vuonna 1906 juuri ennen kuolemaansa. Ensimmäisen sortokauden aikana 1902 Perander erotettiin virastaan poliittisista syistä. Hänen isänsä oli Kuopion pormestari Nils Fredrik Perander ja sisar runoilija Emma Åkerman.


title: Niilo Perander

text: Opiskeluaikoinaan Perander esitti Aramin roolin Aleksis Kiven näytelmän "Lea" kantaesityksessä, joka nähtiin Helsingin Nya Teaternissa 10. toukokuuta 1869. Ensi-iltaa on myöhemmin pidetty suomenkielisen ammattiteatterin syntyhetkenä. Ohjaaja Kaarlo Bergbomille Peranderin esitteli hänen opiskelutoverinsa Johan Jacob Ahrenberg, jonka enon luona Perander asui opiskellessaan Helsingin yliopistossa.


title: Berndt Ahnger

text: Berndt Johan Ahnger (3. kesäkuuta 1840 Rautalampi – 4. heinäkuuta 1890 Porvoon pitäjä) oli suomalainen varatuomari, joka työskenteli Suomen senaatin virkamiehenä muun muassa kauppa- ja teollisuustoimikunnassa. Hän kuoli heinäkuussa 1890 kesähuvilallaan Porvoon maalaiskunnassa.


title: Berndt Ahnger

text: Ahnger esitti Joasin roolin Aleksis Kiven näytelmän "Lea" kantaesityksessä, joka nähtiin Helsingin Nya Teaternissa 10. toukokuuta 1869. Ensi-iltaa on myöhemmin pidetty suomenkielisen ammattiteatterin syntyhetkenä. Jari Halosen elokuvassa "Aleksis Kiven elämä" Ahngeria näytteli Esa Valkiala.


title: Berndt Ahnger

text: Berndt Ahngerin puoliso oli kirjailija Mina Ahnger


title: Antonia Gerena Rivera

text: Antonia Gerena Rivera (19. toukokuuta 1900 Loíza – 2. kesäkuuta 2015 Miami) oli puertoricolainen nainen. Hänestä tuli vanhimmaksi koskaan elänyt puertoricolainen nainen hänen ohitettuaan Ramona Trinidad Iglesias-Jordanin iän. Antonia Gerena Rivera kuoli Floridassa 2. kesäkuuta 2015 115 vuoden ja 14 päivän iässä.


title: Veijo Varpio

text: Veijo Aleksanteri Varpio (8. syyskuuta 1928 Kotka – 7. lokakuuta 2015 Helsinki) oli suomalainen oopperalaulaja (tenori) ja juristi. Hän toimi Savonlinnan oopperajuhlien tuotantojohtajana vuodesta 1978 ja sen jälkeen vuodesta 1980 Helsingin juhlaviikkojen toiminnanjohtajana 14 vuotta.


title: Veijo Varpio

text: Varpio valmistui 1959 lainopin kandidaatiksi Helsingin yliopistosta. Hän teki oopperalaulajauransa Saksassa, jossa lauloi 19 vuotta. Hän oli aloittanut oopperauransa Kansallisoopperassa vuonna 1949 ja lauloi siellä solistina 1956–1959, minkä jälkeen hän siirtyi Saksaan. Hän oli käynnistämässä Taiteiden yö -tapahtumaa ja jo lakannutta Helsinki-biennaalia, josta tuli sittemmin Musica nova Helsinki -festivaali.


title: Bulwark-luokka

text: Bulwark-luokka oli Britannian kuninkaallisen laivaston viimeinen puurunkoinen höyrykonein varustettu 91-tykkinen linjalaivaluokka, jonka kahdentoista aluksen valmistus aloitettiin. Niiden työt aloitettiin vasta "HMS Warriorin" kölinlaskun jälkeen. Maaliskuussa 1861 alusten valmistus keskeytettiin ja seitsemän alusta muutettiin panssarifregateiksi. "HMS Bulwark" ja "HMS Robust" varastoitiin lähes valmiina, kunnes ne romutettiin vuosina 1873 ja 1872.


title: Bulwark-luokka

text: Luokan alusten suunnittelu pohjautui 101-tykkisten Duncan-luokan alusten suunnitelmiin ja niistä saatuihin kokemuksiin. Alusten koko oli sama, mutta rakenteiden suunnittelu oli uudistettu pienemmälle tykkimäärälle.


title: Pauliina Grym

text: Pauliina Grym (o.s. "Tuomola") on helsinkiläinen kulttuuritoimittaja. Hän työskentelee Yleisradion kulttuurin ajankohtaisohjelma Kulttuuriykkösen toimittajana. Tätä ennen hän työskenteli Kulttuuriykkösen edeltäjässä Kultakuumeessa ja toimittajana Pilkun jälkeen -kirjallisuusohjelmassa (Yle Teema), joka kuului KOURA-palkittuun Kirjojen Suomi -kokonaisuuteen (2017).


title: Pauliina Grym

text: Grym on toiminut avustajana useissa suomalaisissa lehdissä (Kauppalehti, NYT, Helsingin Sanomat, Trendi, Suosikki, Sue, Suomi Finland Perkele) 1990-luvulta lähtien ja kirjoittanut kolme musiikkiaiheista kirjaa. Radiouransa alussa hän työskenteli Radio Cityssä ja Radio Novassa ja lavajuontajana muun muassa Sonisphere-festivaaleilla Porissa 2010. Viestintätoimisto Deskissä hän työskenteli vuosina 2006-2010.


title: HMS Royal Alfred (1864)

text: HMS Royal Alfred oli Britannian kuninkaallisen laivaston vuonna 1864 vesillelaskettu puurunkoinen panssarifregatti.


title: HMS Royal Alfred (1864)

text: Alus tilattiin Portsmouthin telakalta 91-tykkisenä Bulwark-luokan linjalaivana, ja sen köli laskettiin vuonna 1859. Muutostöiden jälkeen alus laskettiin vesille 15. lokakuuta 1864, ja se valmistui 23. maaliskuuta 1857.


title: HMS Royal Alfred (1864)

text: Alus romutettiin vuonna 1885.


title: Andraž Vehovar

text: Andraž Vehovar (s. 1. maaliskuuta 1972 Ljubljana) on slovenialainen koskimelonnan olympiamitalisti sekä joukkuekilpailun MM- ja EM-mitalisti. Hän on pituudeltaan 177 cm.


title: Andraž Vehovar

text: Vehovar saavutti Atlantan olympialaisissa 1996 hopeaa kajakkiyksiköiden pujottelussa 0,43 sekuntia saksalaiselle Oliver Fixille hävinneenä. Hän saavutti samassa lajissa joukkuekilpailussa MM-hopeaa 1995 ja 1999, EM-hopeaa 1996 ja EM-pronssia 1998.


title: Goldie Steinberg

text: Goldie Steinberg (30. lokakuuta 1900 Chișinău – 16. elokuuta 2015 New York) oli moldovalaissyntyinen nainen. Hän syntyi Moldovan pääkaupungissa Chișinăussa 30. lokakuuta 1900 juutalaiseen perheeseen ja muutti Yhdysvaltoihin vuonna 1923. Steinberg kuoli New Yorkissa 114 vuoden ja 290 päivän iässä 16. elokuuta 2015. Steinberg on vanhimmaksi elänyt moldovalaissyntyinen nainen koskaan ja todistetusti vanhimmaksi elänyt juutalainen henkilö. Steinberg on myös todistetusti vanhin Venäjän keisarikunnan alueella syntynyt henkilö.


title: HMS Zealous (1864)

text: HMS Zealous oli Britannian kuninkaallisen laivaston vuonna 1864 vesillelaskettu puurunkoinen panssarifregatti.


title: HMS Zealous (1864)

text: Alus tilattiin Pembroken telakalta 91-tykkisenä Bulwark-luokan linjalaivana, ja sen köli laskettiin vuonna 1859. Muutostöiden jälkeen alus laskettiin vesille 7. maaliskuuta 1864, ja se valmistui 4. lokakuuta 1866.


title: HMS Zealous (1864)

text: Alus romutettiin vuonna 1886.


title: Vasilij Žbogar

text: Vasilij Žbogar (s. 4. lokakuuta 1975 Koper) on slovenialainen purjehduksen kaksinkertainen olympiamitalisti ja kaksinkertainen Euroopan-mestari. Hän edustaa izolalaista JK Burja -seuraa. Häntä on vuodesta 2015 valmentanut Jure Žbogar.


title: Vasilij Žbogar

text: Žbogar saavutti laser-luokassa olympiahopeaa Pekingissä 2008 ja pronssia Ateenassa 2004. Lisäksi hän sijoittui finnjolla-luokassa kuudenneksi Lontoossa 2012 ja laserissa 19:nneksi Sydneyssä 2000.


title: Vasilij Žbogar

text: Žbogar on sijoittunut laser-luokan MM-kilpailuissa neljänneksi 2005 ja 2008 sekä yhdeksänneksi 2003. Finnjollan MM-kilpailuissa hän on saavuttanut pronssia 2015, ollut kahdestoista 2014 sekä kolmastoista 2011 ja 2013.


title: Vasilij Žbogar

text: Žbogar voitti laser-luokan Euroopan-mestaruuden 2003, sai EM-pronssia 2008 ja oli seitsemäs 2005. Finnjolla-luokassa hän voitti Euroopan-mestaruuden 2013, saavutti EM-hopeaa 2012 ja 2014 sekä pronssia 2015.


title: HMS Repulse (1868)

text: HMS Repulse oli Britannian kuninkaallisen laivaston vuonna 1868 vesillelaskettu puurunkoinen panssarifregatti.


title: HMS Repulse (1868)

text: Alus tilattiin 1. huhtikuuta 1847 Woolwichin telakalta 91-tykkisenä Bulwark-luokan linjalaivana ja sen köli laskettiin 29. huhtikuuta 1859. Aluksen muutostyöt panssarifregatiksi hyväksyttiin 14. toukokuuta 1861, mutta työt keskeytettiin. Tilaus uudistettiin 9. lokakuuta 1866, ja alus laskettiin muutostöiden jälkeen vesille 25. huhtikuuta 1868. Alus hinattiin Woolwichin telakan sulkemisen (lokakuussa 1869) vuoksi vuonna 1868 Sheernessiin, jossa se valmistui 31. tammikuuta 1870.


title: HMS Repulse (1868)

text: Alus romutettiin vuonna 1889.


title: HMS Research (1863)

text: HMS Research oli Britannian kuninkaallisen laivaston vuonna 1863 vesillelaskettu puurunkoinen panssarikorvetti.


title: HMS Research (1863)

text: Alus tilattiin Pembroken telakalta Camellion-luokan sluuppina nimellä "HMS Trent," ja sen köli laskettiin vuonna 1861. Muutostöiden jälkeen alus laskettiin vesille 15. elokuuta 1863, ja se valmistui 6. huhtikuuta 1864.


title: HMS Research (1863)

text: Alus romutettiin vuonna 1884.


title: Insertioreaktio

text: Insertioreaktio on kemiallinen reaktio, jossa atomi tai atomiryhmä liittyy kahden muun atomin välisen kovalenttisen sidoksen väliin muodostaen sidoksen molemman aikaisemman sidoksen muodostavan atomin kanssa. Yleisesti tämä voidaan kuvata reaktioyhtälöllä


title: Insertioreaktio

text: Insertioreaktiot tapahtuvat tyypillisesti hyvin reaktiivisille kemiallisille lajikkeille ja esimerkiksi karbeenien, karbenoidien ja organometalliyhdisteiden insertioreaktiot ovat yleisiä, mutta myös eräitä muita insertioreaktioita tunnetaan. Insertioreaktion käänteisreaktio on ekstruusioreaktio. Insertioreaktiot ovat tyypillisiä niin kutsutun click-kemian reaktioita.


title: Insertioreaktio

text: Keteenit reagoivat monien yksinkertaisten sidosten kanssa insertioreaktioilla muodostaen karbonyylijohdannaisen. Reaktioiden tarkkaa mekanismia ei tunneta, mutta insertioreaktioita tapahtuu keteenien ja muun muassa C-H-, C-O-, C-S-, ja C-Cl-sidosten väliin esimerkiksi orgaanisten halogeenien, ortoestereiden, asetaalien ja tioasetaalien kanssa. Keteenit pystyvät insertoitumaan myös organometalliyhdisteisiin ja eräisiin epäorgaanisiin yhdisteisiin muun muassa typen ja rikin klorideihin.


title: Insertioreaktio

text: Karbeeneille ja karbenoideille insertioreaktiot ovat hyvin tyypillisiä. Karbeenit kykenevät insertoitumaan muun muassa C-H-, C-O- sekä C-Cl-sidoksiin. Myös kahden hiiliatomin väliseen sidokseen insertoituminen on mahdollista, mutta harvinaista. Karbeenien insertioreaktiot ovat niin kutsuttuja homologaatioreaktioita, joissa hiilivetyketju kasvaa yhdellä tai useammalla atomilla. Karbeenien insertion reaktiomekanismi riippuu karbeenien tyypistä. Singlettikarbeenit reagoivat yhtäaikaismekanismilla, kun triplettikarbeenit muodostavat hiilivedystä ensin radikaalin vedyn abstraktiolla ja samalla karbeenista itsestäänkin muodostuu radikaali. Nämä kaksi radikaalia reagoivat keskenään muodostaen lopullisen insertiotuotteen.


title: Insertioreaktio

text: Organometalliyhdisteissä insertioreaktio voi tapahtua metallin ja hiilen, vedyn tai halogeenin väliseen sidokseen. Tyypillisiä insertoituvia reagensseja ovat esimerkiksi alkeenit ja hiilimonoksidi. Organometalleille tapahtuvat insertiot ovat tärkeitä useissa teollisissa katalyyttisissä prosesseissa esimerkiksi alkeenien polymeroinneissa.


title: Kirjavaras (romaani)

text: Kirjavaras () on australialaisen Markus Zusakin vuonna 2005 julkaistu romaani. Kirja on ollut myynti- ja arvostelumenestys ja se on saanut lukuisia kirjallisuusalan palkintoja. Teos on käännetty yli 40 kielelle, ja suomeksi se ilmestyi vuonna 2008 Pirkko Biströmin kääntämänä.


title: Kirjavaras (romaani)

text: Kirjasta on tehty elokuva () vuonna 2013. Sen on ohjannut Brian Percival ja pääosia näyttelevät Sophie Nelisse, Geoffrey Rush ja Emily Watson.


title: Kirjavaras (romaani)

text: Kirja sijoittuu natsi-Saksaan toisen maailmansodan aikana. Äiti joutuu antamaan yhdeksänvuotiaan Liesel-tytön kasvattityttäreksi Hubermannin perheeseen lähelle Müncheniä. Liesel ei aluksi osaa lukea, mutta on kiinnostunut kirjoista ja päätyy loppujen lopuksi lukemaan ääneen sodan aikana pommisuojassa oleville ihmisille. Kirja kertoo ystävyydestä, kirjoista, sanojen mahdista, juutalaisvainosta ja natseista.


title: 4 × 400 m viestijuoksu olympialaisissa

text: 4 × 400 metrin viestijuoksu eli pitkä viesti, on kuulunut olympialaisten lajivalikoimaan miehillä vuodesta 1912 ja naisilla vuodesta 1972. Menestynein maa 4 × 400 metrin viestin olympiakilpailuissa on Yhdysvallat. Sillä on eniten sekä miesten että naisten kilpailujen olympiavoittoja.


title: 4 × 400 m viestijuoksu olympialaisissa

text: Ennen 4 × 400 metrin viestijuoksua olympiaohjelmassa oli sekaviesti, jossa kokonaismatka oli myös 1 600 metriä. Sekaviestissä kaksi ensimmäistä viestinviejää juoksivat 200 metriä, kolmas 400 metriä ja neljäs 800 metriä. Sekaviesti oli olympiaohjelmassa ainoastaan vuoden 1912 Lontoon olympialaisissa.


title: HMS Enterprise (1864)

text: HMS Enterprise oli Britannian kuninkaallisen laivaston vuonna 1864 vesillelaskettu puurunkoinen panssarikorvetti.


title: HMS Enterprise (1864)

text: Alus tilattiin Deptfordista Deptford Dockyardilta Camellion-luokan sluuppina nimellä "HMS Circassian" ja sen köli laskettiin vuonna 1862. Muutostöiden jälkeen alus laskettiin vesille 9. helmikuuta 1864 ja se valmistui 3. kesäkuuta.


title: HMS Enterprise (1864)

text: Alus myytiin vuonna 1885.


title: HMS Favorite (1864)

text: HMS Favorite oli Britannian kuninkaallisen laivaston vuonna 1864 vesillelaskettu puurunkoinen panssarikorvetti.


title: HMS Favorite (1864)

text: Alus tilattiin 8. huhtikuuta 1859 Deptfordin telakalta 21-tykkisenä Jason-luokan korvettina, vaikka suunnitelmiin tehtyjen muutosten jälkeen luokka muutettiin myöhemmin North Star -luokaksi. Alus sai nimensä 1. lokakuuta ja sen köli laskettiin 23. elokuuta 1860, mutta työt keskeytettiin. Edward Reedin uusien suunnitelmien mukaisena aluksen tilaus uudistettiin 29. toukokuuta 1862. Muutostöiden jälkeen alus laskettiin vesille 5. heinäkuuta 1864, ja se valmistui 17. maaliskuuta 1866, jolloin sen hinta oli 152 374 puntaa.


title: HMS Favorite (1864)

text: Alus myytiin romutettavaksi vuonna 1886.


title: Ernst Toller

text: Ernst Toller (1. joulukuuta 1893 Samotschin, Saksa – 22. toukokuuta 1939 New York, Yhdysvallat) oli saksalainen näytelmäkirjailija, runoilija ja poliitikko. Hän oli näkyvä marxismin ja pasifismin kannattaja Saksassa 1920-luvulla, ja hänen ekspressionistisissa näytelmissään on vahva yhteiskunnallinen sanoma.


title: Ernst Toller

text: Toller osallistui ensimmäiseen maailmansotaan länsirintamalla 13 kuukauden ajan, kunnes hänen fyysinen ja psyykkinen terveytensä romahti. Hänet valittiin Münchenin neuvostotasavallan presidentiksi huhtikuussa 1919. Tasavalta kukistettiin ja Toller tuomittiin viideksi vuodeksi vankeuteen. Oikeudenkäynnissä häntä puolustivat todistajanlausunnoissaan muun muassa Max Weber ja Thomas Mann.


title: Ernst Toller

text: Vankilassa Toller kirjoitti näytelmän "Masse-Mensch" (1920), josta tuli hänen läpimurtoteoksensa. Muita merkittäviä teoksia tuolta ajalta ovat "Koneitten murskaajat" (1921) ja "Hinkemann" (1923). Toller lähti maanpakoon Saksasta vuonna 1933. Hänen kansalaisuutensa mitätöitiin, ja Adolf Hitler määräsi Tollerin teokset poltettaviksi.


title: Ernst Toller

text: Toller muutti Yhdysvaltoihin ja toimi lyhyen aikaa käsikirjoittajana Hollywoodissa ilman mainittavaa menestystä. Toller masentui kuultuaan sisarustensa joutuneen keskitysleirille Saksassa. Hän teki itsemurhan Mayflower-hotellissa Manhattanilla toukokuussa 1939.


title: Ruskeasannan rautatieasema

text: Ruskeasannan rautatieasema on asemavaraus Kehäradalla Tuusulanväylän Koivukylänväylän liittymän tienoilla Vantaan Ilolan kaupunginosassa aivan Ruskeasannan kaupunginosan rajalla. Tunneliasemaksi valmistuva asema on suunniteltu rakennettavan Kehäradan toisessa vaiheessa. Vantaan kaupunki ilmoitti vuonna 2014, ettei se rahoita asemaa, koska se katsoi joutuneensa maksamaan Vehkalan ja Kivistön asemista selvästi sovittua 30 prosentin rahoitusosuutta enemmän. Tämän arvion Liikennevirasto vahvisti..


title: Mihail Burtsev

text: Mihail Ivanovitš Burtsev (, 21. kesäkuuta 1956 Moskova, Venäjän SFNT – 16. lokakuuta 2015) oli Neuvostoliittoa edustanut säilämiekkailija, olympiavoittaja ja maailmanmestari.


title: Mihail Burtsev

text: Burtsev saavutti Moskovan kotiolympialaisissa 1980 säilällä hopeaa henkilökohtaisesta kilpailusta. Säilän joukkuekilpailussa hän voitti olympiakultaa Moskovassa ja Montréalissa 1976 sekä olympiahopeaa Soulissa 1988. Burtsev voitti myös kuusi maailmanmestaruutta sekä muita MM-mitaleja.


title: Mihail Burtsev

text: Burtsev kuoli 16. lokakuuta 2015. Hän oli kuollessaan 59-vuotias.


title: Hovhannes Janazanjan

text: Hovhannes Janazanjan (, , 10. joulukuuta 1946 Ateena, Kreikka – 4. lokakuuta 2015 Jerevan, Armenia) oli Neuvostoliittoa edustanut armenialainen jalkapalloilija ja olympiamitalisti sekä jalkapallovalmentaja.


title: Hovhannes Janazanjan

text: Janazanjan kuului Neuvostoliiton olympiapronssia Münchenissä 1972 voittaneeseen joukkueeseen.


title: Hovhannes Janazanjan

text: Janazanjan kuoli 68-vuotiaana 4. lokakuuta 2015.


title: Jaume Domènech

text: Jaume Domènech Sánchez (s. 5. marraskuuta 1990 Almenara, Espanja) on espanjalainen jalkapallomaalivahti. Hän edustaa Espanjan Primera Divisiónissa pelaavaa Valenciaa.


title: Jaume Domènech

text: Kesällä 2013 Domènech teki sopimuksen Valencian kanssa, jonka jälkeen hänet siirrettiin seuran reservijoukkueeseen. Molemmilla pelaamillaan kausilla reservijoukkueessa hän toimi joukkueen ykkösvahtina.


title: Jaume Domènech

text: Kaudella 2015–2016 Domènech nostettiin pysyvästi seuran edustusjoukkueeseen. Maalivahtiosastolla velloneen loukkaantumissuman vuoksi hän sai mahdollisuutensa avauskokoonpanossa 12. syyskuuta 2015 ottelussa Sporting Gijónia vastaan. Hänet palkittiin ottelun päätteeksi parhaan pelaajan palkinnolla. Seuraavana päivänä hän solmi seuran kanssa uuden vuoteen 2018 asti ulottuvan sopimuksen.


title: Space Quest III

text: Space Quest III: The Pirates of Pestulon on vuonna 1989 Sierra On-Line -peliyhtiön julkaisema seikkailupeli ja kolmas peli "Space Quest" -pelisarjassa.


title: Space Quest III

text: Edellisessä pelisarjan osassa, "Space Quest II" -pelissä Roger Wilco pakeni pelastussukkulalla asteroidilta. Pelastussukkula jäi avaruuteen ajelehtimaan ja Roger jäi pelastussukkulan nukkumakammioon nukkumaan. Aikanaan avaruusromua keräävä automatisoitu kuljetusalus löytää Rogerin aluksineen ja ottaa aluksen talteen avaruusromuna. Roger herää pelastussukkulan sammuessa ja nukkumakammion avautuessa. Kuljetusaluksella hän joutuu varomaan siellä operoivaa robottia, korkeita pudotuksia ja murskainta. Onnistuttuaan korjaamaan romujen seasta löytyvän vanhan avaruusaluksen, pääsee hän poistumaan kuljetusalukselta.


title: Space Quest III

text: Seikkailun aikana Roger vierailee eri paikoissa, kuten pikaruokapaikka Monolith Burgerissa, autioplaneetalla nimeltään Phleebhut ja Pestulonissa, vulkaanisen planeetta Ortegan kuulla. Autioplaneetalla hän törmää ongelmiin kun" Arnoid the Annihilator" (Arnold Schwarzeneggeriä muistuttava terminaattori) jahtaa häntä. Roger jätti edellisessä "Space Quest II" -pelissä tilaamaansa vihellyspillin maksamatta ja terminaattori lähetettiin hänen peräänsä perimään velkoja. Space Quest -pelisarjan tekijäkaksikko, Two Guys from Andromeda, on vangittuna mikä selviää Rogerille ja hänen täytyy pelastaa heidät.


title: Space Quest III

text: Pelintekijäkaksikon on kaapannut ScumSoftin toimitusjohtaja Elmo Pug, joka on pakottanut heidät suunnittelemaan huonoja tietokonepelejä. Roger jää kiinni yrittäessään pelastaa heitä ja joutuu hän joutuu taistelemaan Elmo Pugia vastaan jättimäisellä robotilla. Kun Roger voittaa ottelun, pakenee hän pelintekijäkaksikon kanssa ja kuljettaa pelintekijät maapallolle, Sierra On-Linen presidentin Ken Williamsin tykö.


title: Space Quest III

text: "Space Quest III" julkaistiin 24. maaliskuuta vuonna 1989 ja se käytti peliyhtiön varhaista SCI-pelimoottoria. Aikaisemmista Space Quest -peleistä poiketen tässä seikkailussa ei pelaaja enää pystynyt valitsemaan nimeä pelihahmolle pelin alussa ja pelihahmo tunnettiin tästä eteenpäin nimellä Roger Wilco.


title: Space Quest III

text: Pelissä käytettiin Supertramp-yhtyeen rumpalin Bob Siebenbergin musiikkia ja peli oli ensimmäisiä jotka tukivat uutta Sound Blaster -äänikorttia. Digitaalisia äänitehosteita käytettiin Tandy-, Amiga- ja Macintosh-versioissa. Vaikka "Space Quest III" suunniteltiin käyttämään Sound Blasteria äänitehosteisiin, eivät IBM PC -käyttäjät päässeet kuulemaan niitä pelin mukana tulleen väärän ääniajurin takia. Tähän on saatavilla korjattu ääniajuri. Äänitehosteisiin kuuluu esimerkiksi Rogerin digitoitu puhe "Where am I?" pelin alussa hänen herätessään pelastussukkulan nukkumakammiossa.


title: Space Quest III

text: PC-versiossa oli tuki tietokonehiirelle ja uusi, huomattavasti parannettu parseri. Hiiriohjaus oli kömpelöä eikä Roger päässyt esteiden ohi kuten Sierran myöhemmissä seikkailupeleissä joissa hahmot osaavat kiertää esteet. Tietokonehiiret olivat suhteellisen uusia tähän aikaan.


title: Space Quest III

text: Astro Chicken on pienoispeli joka löytyy Space Quest III -pelistä pikaruokapaikka Monolith Burgerissa. Pelissä avaruuskana yritetään saada laskeutumaan trampoliinille vahingoittumatta. Kun pelissä saavuttaa tarpeeksi korkeat pisteet, paljastuu salainen viesti jonka on jättänyt Two Guys from Andromeda -pelintekijäkaksikko.


title: Kitarinjärvi

text: Kitarinjärvi on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen. Kitarinjärvi on osa Karhejärven aluetta.


title: Kitarinjärvi

text: Järvi on 1,3 kilometriä pitkä, 1,1 kilometriä leveä ja sen pinta-ala on 628 hehtaaria. Siihen laskee kymmenen pelto- tai metsäojaa. Valuma-alueella, joka on pääosin karua metsämaata, ei ole merkittävästi soita, mutta peltomaata löytyy järven pohjoisrantojen takaa. Järven laskuoja lähtee järven lounaispäässä olevan lahdelman pohjoisosasta. Oja on noin 3,5 kilometriä pitka ja se laskee peltomaiden läpi ja läpäisee Kaupin kohdalla olevan kostekon päätyen Karhejärveen. Kitarinjärveen laskenut vesi viipyy siinä laskennallisesti 768 vuorokautta.


title: Kitarinjärvi

text: Järvessä on kaksi saarta, joista suurin on halkaisijaltaan 160 metrinen Kitarinsaari. Toinen saari on pieni luoto järven pohjoisrannan tuntumassa. Järven yhteenlaskettu rantaviiva on 5,1 kilometriä. Rannoilla tai niiden lähellä sijaitsee viisi maatilaa ja näiden lisäksi on vielä lukuisia vapaa-ajan asuntoja. Niille pääsee yhdystieltä 2771.


title: Kitarinjärvi

text: Järven vedenlaatua on tutkittu vuosina 1989, 1990, 2004 ja 2007. Veden väri on ruskea ja siinä on runsaasti humusta. Järven valuma-alueella on runsaasti metsää ja soita, joista humus on peräisin. Veden happamuustaso on humusjärville tyypillisellä tasolla ja järven puskurikyky happamoitumista vastaan on tyydyttävä, joten pelkoa happamoitumisesta ei vielä ole. Järven veden ravinnepitoisuudet ovat lievästi rehevöityneille järville ominaiset. Fosforipitoisuus on vaihdellut pintavedessä 12−14 µg/l ja typpipitoisuus 490−850 µg/l. Levien runsaus vastaa karujen tai lievästi rehevien järvien leväesiintymistä. Veden happipitoisuudet vaihtelevat talvellakin tyydyttävästä erinomaiseen. Happi kuluu talvella pinytavesistä vain vähän ja alusvesissä hieman enemmän. Vuonna 1989 tunnetaan kuitenkin tilanne, jossa alusvedessä havaittiin happikato. Kesällä hapen kuluminen voimistuu selvästi talveen verrattuna.Vuonna 2004 tilanne oli taas hälyttävä. Silloinkin alusveden happi kului lähes kokonaan yli viiden metrin syvyyksissä. Kitarinjärvi soveltuu virkistyskäyttöön melko hyvin.


title: Kitarinjärvi

text: Järvelle on säädetty vuonna 1992 veneilyssä nopeuskatto, joka on 10 kilometriä tunnissa.


title: Kitarinjärvi

text: Vanhasta Hämeenkyrön pitäjän kartasta 1840−1850-luvuilta ei "Kitarinjärvelle" ole merkitty kiinteää asutusta. Rannoille ulottuu niittyjä, jotka ovat olleet Koiviston, Karhen ja Viljakkalan kylien asukkaiden omistuksessa. Myös laskuoja, joka kulki silloin lähes nykyistä reittiä, oli koko matkaltaan Karhejärvelle asti niittymaata.


title: K. A. Pinomaa

text: K. A. (Kaarlo Artturi) Pinomaa (12. elokuuta 1917 Ristiina – 10. toukokuuta 2005 Helsinki) oli suomalainen arkkitehti.


title: K. A. Pinomaa

text: Pinomaa pääsi ylioppilaaksi 1937 Viipurin klassillisesta lyseosta. Hän osallistui talvisotaan ja jatkosotaan yleten kapteeniksi. Sotien jälkeen Pinomaa valmistui Teknillisestä korkeakoulusta diplomiarkkitehdiksi vuonna 1946. Pinomaa asui perheineen Ruotsissa 1946–1952 toimien Tukholmassa HSB:n talotehtaiden arkkitehtitoimiston päällikkönä, perehtyi teolliseen asuntorakentamseen ja oli kahden ruotsalaisen arkkitehtitoimiston osakkaana 1948–1952.


title: K. A. Pinomaa

text: Palattuaan Suomeen 1952 Pinomaa perusti oman arkkitehtitoimiston joka toimi aina vuoteen 1983 saakka. Toimisto suunnitteli pankeille asuntosäästökohteita muun muassa Helsingin seudulle ja Kuopioon. Pinomaa oli myös mukana kehittämässä teollista elementtituotantoa ja aluerakentamista ja hän oli muun muassa Sileävalukerhon jäsen.


title: Markku Paloheimo

text: Markku Paloheimo (31. maaliskuuta 1943 Helsinki – 25. joulukuuta 2011 Inkoo) oli suomalainen lääketieteen ja kirurgian tohtori ja dosentti, joka tuli tunnetuksi Instrumentarium Oyj:n omistaman Datex-yksikön potilasvalvonta- ja anestesialaitteiden keskeisenä kehittäjänä. Hän toimi myös anestesiologian dosenttina ja ylilääkärinä Helsingin ja Uudenmaan sairaanhoitopiirin silmätautien klinikalla.


title: Markku Paloheimo

text:
Markku Paloheimo opiskeli ensin Teknillisessä korkeakoulussa, mutta vahtoi alaa ja valmistui lääkäriksi vuonna 1970. Hän aikoi sitten erikoistua vatsakirurgiaan Meilahden sairaalassa, mutta suostuteltiin teknisen lahjakkuutensa vuoksi anestesiologian pariin. Sitä kautta hänet otettiin neuvonantajaksi Instrumentarium Oyj:n Datex-yksikön (nyk. GE Healthcare Finland Oy) tuotekehitysyksikköön, jossa hän toimi yli 30 vuoden ajan.
Datexin potilasvalvonta- ja anestesialaitteet saavuttivat markkinajohtajan aseman maailmassa.


title: Markku Paloheimo

text: Paloheimo harrasti vapaa-aikanaan puhallinmusiikkia muun muassa Retuperän WBK:n riveissä.


title: Tervakas

text: Tervakas on järvi Kiikalassa Salossa. Se sijaitsee Kiikalan Lasikylässä lähellä Johannislundia. Järven korkeus merenpinnasta on 117,5 metriä, pinta-ala 12,5 hehtaaria ja rantaviivan pituus 1,76 kilometriä. Järven sivuitse pohjoisessa kulkee Kiikalan ja Somerniemen välinen Oinasjärventie.


title: Tervakas

text: Tervakkaan lähellä oleviä pienempiä järviä ja lampia ovat Suolammi, Koivulammi ja Härjänsilmä pohjoisessa sekä Kolmperänen etelässä. Näistä Härjänsilmä ja Koivulammi kuuluvat Hyyppärän harjualueen Natura 2000 -suojelualueeseen, sen sijaan Tervakas, Suolampi ja Kolmperänen jäävät sen ulkopuolelle. Hyyppärän harjualueen Natura-aluetta jää kuitenkin Tervakkaan valuma-alueelle ainakin Särämäen rinteillä etelässä. Tervakas laskee itään pitkin suo-ojia järven itäpuolisella suolla.


title: Tervakas

text: Tervakkaan laskuojana olevissa suo-ojissa järven itäpuolisella ojitetulla suolla muodostuu bifurkaatio: järvestä alkunsa saava suo-oja haarautuu kahteen vesistöön, koilliseen Karjaanjoen vesistöön ja kaakkoon Kiskonjoen–Perniönjoen vesistöön. Nykyisessä valuma-aluejaossa järvi luetaan Kiskonjoen–Perniönjoen vesistöön ja siellä Varesjoen valuma-alueeseen. Sinne vedet päätyvät Tervakkaasta noin 2,5 kilometriä etelään Salon ja Lohjan rajalla sijaitsevaan Säräjärveen laskevien ojien kautta. Ehdotetussa uudessa valuma-aluejaossa järvi luetaan Karjaanjoen vesistöön kuuluvan Ropakonjoen valuma-alueeseen. Ropakonjoki on Somerniemen Oinasjärveen laskeva pieni joki, johon vedet Tervakkaalta päätyvät Tervakkaasta noin 1,5 kilometriä länsikoilliseen Salon, Someron ja Lohjan rajalla sijaitsevien Hossojanlähteitten sivuitse.


title: Tervakas

text: Muista lähialueen lammista Suolammi laskee Tervakkaaseen idästä suo-ojien kautta. Kolmperäsellä on etelässä Säräjärveen oma-laskuojansa, joka yhtyy Tervakkaan Säräjärven suuntaan johtavaan laskuojaan. Koivulammella ei ole lasku-uomaa ja Härjänsilmä on sitä ympäröivän suon kautta ojitettu pieneen suoppasuohon idässä.


title: Tervakas

text: Vuonna 1958 suoritetun maanmittaustoimituksen kartassa, joka perustuu täydennettynä vuonna 1930 metsänhoitoa varten mitattuun karttaan, Tervakkaan, siihen laskevan Suolammin ja Tervakkaan eteläpuolella sijaitsevan Kolmperäisen nykyiset laskuojat on merkitty karttaan vedenjohtorasitteina 1,5 metriä leveille ojille.


title: Tervakas

text: Peruskartassa vuodelta 1965, joka on kartoitettu vuonna 1962 ja ilmakuvattu vuonna 1961, nämä ojitukset näkyvät toteutettuina Suolammista Tervakkaaseen ja Tervakkaasta Säräjärveen johtavien laskuojien osalta. Lisäksi on ojitettu Tervakkaan itäpuolista suota laskuojan varrella muuten. Samoin on ojitettu Suolammin yläpuolista suota Suolammiin ja Särämäen luoteispuolisia suopainanteita sekä Tervakkaaseen että sen eteläpuolella sijaitsevaan Kolmperäseen. Myös Kolmperäsen eteläpuolisesta suosta on kaivettu oja Säräjärveen.


title: Tervakas

text: Peruskartassa vuodelta 1981, joka on ilmakuvattu 1976 ja kartoitettu 1978, ojituksia on täydennetty kaikissa äsken mainituissa kohdissa ja Tervakkaan itäpuolisesta suosta on kaivettu uusi, koilliseen virtaava oja pitkin Hossojalähteisiin johtavaa matalaa painannetta, joka korkeuskäyrien perusteella on muutoinkin laskenut Hossojanlähteiden suuntaan. Samalla on kaivettu ojat Tervakkaan ja sen pohjoispuolisen Härjänsilmän lammen välille ja Tervakkaan pohjoiskärjestä pohjoiseen. Perukartassa vuodelta 1991 tilanne ei ole muuttunut paitsi että ojassa Hossojanlähteiden suuntaan on ojan alapään alapuolella merkitty karttaan lyhyt noro.


title: Tervakas

text: Nykytilanteessa maastossa Tervakkaan itäpuoliselta suolta Hossojanlähteiden suuntaan virtaava oja päätyy pieneen altaaseen alapuolisen matalan painanteen yläpäässä ja tästä jatkuu samaan suuntaan märkä notkelma. Härjänsilmän lampea ympäröivä suo on joskus vuoden 1991 jälkeen ojitettu itään matalaan suppasuohon, vaikka edelleen lammesta on oja myös etelään Tervakkaan suuntaan.


title: Lumilautailun maailmancup 2015–2016

text: Lumilautailun maailmancup 2015–2016 oli historian 22. lumilautailun maailmancup -kausi. Kausi alkoi Uuden-Seelannin Cardronassa 22. elokuuta 2015 ja päättyi Tšekin Špindlerův Mlýnissä 20. maaliskuuta 2016. Miehet sekä naiset kilpailivat kauden aikana 20 eri paikassa.


title: Ville Rajala (jääkiekkoilija)

text: Ville Rajala (s. 23. kesäkuuta 1989 Utajärvi) on suomalainen jääkiekkoilija. Hän on pelipaikaltaan vasen laitahyökkääjä. Rajalaa on kuvailtu pelityyliltään voimahyökkääjäksi.


title: Ville Rajala (jääkiekkoilija)

text: Rajala on Oulun Kärppien kasvatti. Hän voitti C-nuorten Suomenmestaruuden vuonna 2006. Kaudeksi 2007–2008 Rajala nostettiin Kärppien SM-liigarinkiin, mutta hän ei kuitenkaan tehnyt vielä liigadebyyttiään, vaan koko kausi eteni A-nuorissa. Huhtikuussa 2008 Rajala siirtyi try-outille Mestis-joukkue Mikkelin Jukureihin. Hän ei kuitenkaan saanut jatkosopimusta ja siirtyi kaudeksi 2008–2009 sarjatasoa alemmas Suomi-sarjajoukkue Kiekko-Laseriin. Kaudella 2009–2010 Rajala oli 25 osumallaan joukkueen paras maalintekijä ja hän sijoittui koko sarjan maalipörssissä neljänneksi. Rajala voitti kauden päätteeksi Suomi-sarjan mestaruuden ja oli nostamassa Kiekko-Laseria Mestikseen.


title: Ville Rajala (jääkiekkoilija)

text: Kaudella 2010–2011 Rajala jatkoi Mestikseen nousseessa Kiekko-Laserissa ja hänen tulokaskautensa sarjassa toi 40 runkosarjaottelussa tehot 7+16=23 sekä kolmessa playoff-ottelussa yhden syöttöpisteen. Rajalan teholukemansa +6 oli joukkueen yli puolet runkosarjasta pelanneista pelaajista paras. Kesken kauden 2011–2012, joulukuussa 2012 Kiekko-Laser ajautui kuitenkin konkurssiin ja Rajala siirtyi pian tämän jälkeen Suomi-sarjajoukkue JHT Kalajokeen. Hän ehti tehdä siellä kahdessa pelaamassaan ottelussa tehot 5+1=6, kunnes Rajala siirtyi try-outille Kajaanin Hokkiin. Rajala teki testijaksonsa aikana neljässä ottelussa tehot 3+2=5 ja sai vuodenvaihteessa loppukauden jatkosopimuksen. Hän teki loppukaudella runkosarjassakaikkiaan piste per peli -tahdilla 14 ottelussa tehot 8+6=14. Rajala jakoi vähästä ottelumäärästään huolimatta Hokin sisäisen maalipörssin kolmannen sijan. Kahdessa playoff-ottelussa hän jäi ilman tehopisteitä.


title: Ville Rajala (jääkiekkoilija)

text: Rajala siirtyi kaudeksi 2013–2014 KooKoohon. Hän oli lokakuuhun 2013 asti sivussa harjoituskaudella tulleen alaraajavamman vuoksi, Tammikuussa 2014 Rajala purki kuitenkin yhteisymmärryksessä sopimuksensa KooKoon kanssa. Samassa kuussa hän siirtyi Suomi-sarjajoukkue Kokkolan Hermekseen, josta Rajala palasi helmikuussa siirtotakarajalla Kajaanin Hokkiin.


title: Ville Rajala (jääkiekkoilija)

text: Syyskuussa 2014 Rajala palasi loppukauden 2014–2015 kattaneella sopimuksella Kokkolan Hermekseen. Hän voitti koko Suomi-sarjan piste- ja maalipörssin tehoilla 30+31=61. Rajala oli myös kevään 2015 pudotuspeleissä Hermeksen paras pistemies ja syöttäjä tehoilla 4+9=13. Hän voitti kauden päätteeksi Suomi-sarjan hopeaa. Hermes nostettiin Mestikseen kaudeksi 2015–2016 ja myös Rajala jatkaa joukkueessa. Lokakuussa 2015 seura lainasi hänet Hermeksen yhteistyöjoukkue Vaasan Sportiin, SM-liigaan paikkaamaan loukkaantumisia. Rajala teki näin ollen SM-liigadebyyttinsä 14. lokakuuta 2015 Saimaan Palloa vastaan. Hän sai ottelussa jääaikaa 12.51 minuuttia ja teki myös liigauransa avausmaalin ylivoimalla. Rajala kuitenkin myös loukkasi itseään, eikä pelannut seuraavassa ottelussa. Hän pelasi kauden aikana Sportissa kolme ottelua, kunnes siirtotakarajalla helmikuussa 2016 Rajala palasi Hermeksestä loppukauden sopimuksella Hokkiin, josta puolestaan Hermekseen siirtyi puolustaja Ville Vittaniemi. Rajala voitti kauden päätteeksi Mestis-hopeaa.


title: Ville Rajala (jääkiekkoilija)

text: Kaudeksi 2016–2017 Rajala siirtyi vuoden mittaisella sopimuksella edellisenä keväänä Ruotsin kolmanneksi korkeimmalle sarjatasolle Hockeyettaniin pudonneeseen Asplöven HC:hen. Hän voitti joukkueen sisäisen pistepörssin ja jakoi sisäisen maalipörssin voiton Hampus Forslingin kanssa tehoilla 18+19=37. Kaudeksi 2017–2018 Rajala palasi vuoden mittaisella sopimuksella JHT Kalajoen Suomi-sarjajoukkueeseen. Hänen seuravalintansa taustalla oli osittain myös perhesyyt. Rajala johti seitsemän ottelun jälkeen joukkueen pistepörssiä tehoilla 4+3=7, kunnes hän jätti joukkueen jo lokakuussa 2017. JHT:n päävalmentaja Joni Petrellin mukaan hän ei saanut Rajalaa pelaamaan oman tasonsa ja joukkueen pelitavan mukaisesti. Noin viikkoa myöhemmin Rajala palasi alustavasti marraskuun maaottelutaukoon asti kestävällä sopimuksella Hermekseen. Hänen lyhyessä sopimuksessaan oli optio loppukaudesta sekä myös edelleen seuraavasta kaudesta 2018–2019. Rajalan optio käytettiin ja hänet nimettiin marraskuun lopulla myös Hermeksen kapteenistoon, joka uudistui Nico Lehdon lopetettua pelaajauransa. Rajala pelasi joukkueessa 17 ottelua tehopistein 6+4=10, kunnes hänen sopimuksensa purettiin yhteisymmärryksessä henkilökohtaisten syiden vuoksi tammikuussa 2018.


title: Ville Rajala (jääkiekkoilija)

text: Rajala on pelannut viisi poikien maaottelua.


title: Budai

text: Budai on jumalolento kiinalaisessa mytologiassa. Budai esitetään perinteisesti lihavana, kaljuna miehenä, jolla on yllään kaapu. Budaita pidetään esimerkiksi Kiinassa Maitreyan inkarnaationa. Hänet kuvataan usein nauravana tai hymyilevänä, mistä juontuu nimitys "naurava buddha".


title: Budai

text: Länsimaissa Budaita esittävät kuvat sekoitetaan usein Gautama Buddhaan.


title: Holger Böök

text: Holger Böök (10. heinäkuuta 1923 Tampere – 19. marraskuuta 2003 Tampere) oli suomalainen rakennusmestari, rakennusneuvos ja Rakennusliike H. Böök Oy:n perustaja.


title: Holger Böök

text: Böök valmistui rakennusmestariksi vuonna 1947 Tampereen teknillisestä oppilaitoksesta. Hän toimi aluksi eri rakennusliikkeiden palveluksessa työmaa- ja vastaavana mestarina kunnes hän perusti vuonna 1955 oman rakennusliikkeen joka toimi Tampereella ja lähiseuduilla. Rakennusliike H. Böök Oy rakensi Tampereelle muun muassa Sara Hildenin taidemuseon. Rakennusliike H. Böök Oy siirtyi 1980-luvulla Rakennuskunta Hakan omistukseen ja vuonna 1986 se yhdistettiin Hakan edellisenä vuonna ostamaan "MNK-Rakennus oy":hyn (entinen Rakennustoimisto Mattinen & Niemelä).


title: Holger Böök

text: Böök oli Tampereen rakennusmestariyhdistyksen hallituksen jäsen ja hän oli 1970-luvulla Suomen rakennusteollisuusliiton johtokunnan jäsenenä ja varapuheenjohtajana.


title: Apteekin talo (Sörnäinen)

text: Apteekin talo oli Helsingin Sörnäisten kaupunginosassa Hämeentie 33:ssa sijainnut kolmikerroksinen jugendrakennus jonka rakennutti vuonna 1902 apteekkari Karl Allan Aschan (1857–1914). Talon suunnittelija oli arkkitehti Selim A. Lindqvist. Talossa toimi Aschanin omistama "Sörnäisten Uusi Apteekki".


title: Apteekin talo (Sörnäinen)

text: Apteekin talo siirtyi öljy-yhtiön omistukseen 1940-luvulla ja sen viereen rakennettiin huoltoasema. Vakuutusyhtiö Kansa osti sitten Apteekin talon naapuritaloineen. Apteekin talo ja sen naapuritalot purettiin vuonna 1961 ja tilalle rakennettiin 12-kerroksinen Vakuutusyhtiö Kansan pääkonttori joka valmistui 1962. Pääkonttorin suunnittelijoina olivat arkkitehdit Jouko Ylihannu, Eero Hoviniemi ja Marjatta Kivijärvi. Pääkonttorirakennuksen katolla oli Ilmatieteen laitoksen hoitama säätorni, joka ennusti säätilan 12 tunniksi eteenpäin.


title: Mälitynjärvi

text: Mälitynjärvi on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen. Mälitynjärvi on osa Karhejärven aluetta.


title: Mälitynjärvi

text: Järvi on 850 metriä pitkä, 500 metriä leveä ja sen pinta-ala 25 hehtaaria. Siihen laskee lyhyt metsäoja Hirsikorvesta ja kaksi ojaa pohjoispuolelta järveä. Ainoa järvi, joka laskee Mälitynjärveen, on Koikeroinen. Sen laskuoja on 250 metriä pitkä. Veden laskennallinen viipymä on 80 vuorokautta. Rantojen yhteispituus on 3,7 kilometriä. Ne ovat enimmäkseen karua metsämaata, mutta järven pohjoispää rajautuu peltomaihin. Järvi on L-kirjaimen muotoinen ja eteläosassa järvi työntyy 550 metriä pitkänä lahtena kohti Karhejärven Pahaniemenselkää kohti. Lahden pohjukassa on myös Mälitynjärven 60 metriä pitkä laskuoja.


title: Mälitynjärvi

text: Mälitynjärven rannoilla sijaitsee 14 vapaa-ajan asuntoa. Niille pääsee yhdystieltä 13286 tai 2771.


title: Mälitynjärvi

text: Järven vedenlaatua on tutkittu kesällä vuonna 2004. Sen vesi on ruskeaa ja sisältää paljon humusta. Veden happamuustaso oli kesällä 2004 normaali, vaikka humus yleensä happamoittaa vettä. Talvella sen taso alenee hieman. Järven puskurikyky happamoitumista vastaan on tyydyttävä eikä riski happamoitumiseen ole vielä korkea. Kesällä 2004 pintaveden fosforipitoisuus oli 26 µg/l ja typpipitoisuus 580 µg/l. Typpipitoisuus oli normaalilla tasolla, mutta fosforipitoisuus oli lievästi rehevien järvien tasolla ja oli lähellä rehevien järvien tasoa. Järven happitilanne oli kokonaisuutena tyydyttävä, mutta suunta oli kohti huonompaa. Lämpökerroksien alimmat kerrokset muuttuvat pian hapettomiksi. Pohjaveden hapettomuus näyttäisi liuottavan typpeä esiin pohjasedimenteistä. Mälitynjärvi soveltuu virkistyskäyttöön tyydyttävästi.


title: Sankilan kartano

text: Sankilan kartano on Pirkkalan kunnassa, Tampereen läntisen ohikulkutien ja Pyhäjärven tuntumassa sijaitseva kartano. Tilan ensimmäinen tunnettu isäntä on ollut vuoteen 1568 isännöinut Yrjö Turri, mutta alueen asutushistoria ulottuu paljon kauemmaksi. Säterikartanoksi tila muotoutui 1651, kun kapteeni Frans Pfaler muodosti Sankilan alueella olleista, hänelle läänitetyistä kahdesta tilasta itselleen asuinkartanon. 1600-luvun lopulla kartanon omisti Frans Pfalerin poika, luutnantti Karl Pfaler, joka sai pitää tilan huolimatta 1680 aloitetusta läänitysten peruutuksesta.


title: Sankilan kartano

text: 1690-luvulla ruotujakolaitoksen järjestelyjen yhteydessä Sankila muuttui ratsutilaksi, eli rustholliksi. Suvun omistuksessa olivat 1700-luvun alkupuolella myös Partolan-, Haikan- ja Valkilan säätyläisrusthollit nykyisen Pirkkalan alueella. Majuriksi edenneen Karl Pfalerin kuoltua 1722 Sankila ja Valkila päätyi hänen pojalleen, luutnantti Simon Johan Pfalerille jonka hallinnassa tila oli aina vuoteen 1783. Tämänkin jälkeen tila oli Pfalerin suvun omistuksessa.


title: Sankilan kartano

text: 1815 kartanon hankki kirkkoherra Samuel Bohm. Bohmin aikana, 1820 rakennettiin kartanon nykyinen päärakennus. On esitetty, että rakennus olisi Carl Ludvig Engelin toimiston käsialaa. Bohmin kuoltua Sankila oli hänen leskensä, Agatha Bohmin omistuksessa aina vuoteen 1880.


title: Sankilan kartano

text: Viimeinen pitkäaikainen omistaja oli Martti Sasi. Sasin aikana Pirkkalan kunta kehittyi voimakkaasti, ja huomattava osa tilan maa-alueista erotettiin vähitellen kasvavan kunnan tarpeisiin. Pirkkalan kunta osti loput tilan rakennukset ja 195 hehtaarin maa-alueet vuosina 2008-2010 Hilkka Sasin perikunnalta etuosto-oikeuden turvin. Sasin perikunnan yksi jäsen on entinen ministeri ja kansanedustaja Kimmo Sasi.


title: Hippodrom (Töölö)

text: Hippodrom oli Helsingissä nykyisen Töölön kisahallin pohjoisosan paikalla sijainnut ratsastusmaneesi, joka rakennettiin vuonna 1910. Rakennuksen suunnittelija oli K. A. Andersson. Maneesirakennuksen korkeamman keskiosan molemmin puolin oli matalammat sivurakennukset ja päädyn kaarioven yläpuolella oli teksti "Hippodrom". Maneesin katsomossa oli tilaa 1 000 henkilölle, ja tallitilaa oli 40 hevoselle. Ratsastuksenopetusta ja vierailevia sirkusesityksiä johti vuosina 1910–1926 Carl Ducander.


title: Hippodrom (Töölö)

text: Hippodromin vieressä olleiden puutalojen paikalle Mannerheimintie 17:ään valmistui vuonna 1935 Messuhalli jonka suunnittelivat arkkitehdit Aarne Hytönen ja Risto-Veikko Luukkonen. Hippodrom purettiin 1940-luvun lopulla ja sen paikalle valmistui vuonna 1950 B-Messuhalliksi tai Pikku-Messuhalliksi kutsuttu Messuhallin lisärakennus.


title: Sarah Cohen (toimittaja)

text: Sarah Cohen on yhdysvaltalainen toimittaja ja professori Columbian yliopistossa.


title: Sarah Cohen (toimittaja)

text: Hän sai vuonna 2009 Goldsmith Prize for Investigative Reporting -palkinnon ja vuonna 2002 Pulitzer Prize for Investigative Reporting -palkinnon.


title: Sarah Cohen (toimittaja)

text: Cohen valmistui Pohjois-Carolinan yliopistosta Chapel Hillistä, minkä jälkeen hän työskenteli Yhdysvaltain työvoimatilastovirastossa (Bureau of Labor Statistics). Hän valmistui Marylandin yliopistosta Philip Merrill College of Journalismista vuonna 1992 journalismin maisteriksi.


title: Sarah Cohen (toimittaja)

text: Cohen oli koulutusohjaaja Investigative Reporters and Editors -yrityksessä. Hän oli "The Washington Postin" tietokantamuokkaaja. Hän kuuluu Investigative Reporting -organisaation neuvottelukuntaan.


title: Daniel Wilson (poliitikko)

text: Daniel Wilson (6. maaliskuuta 1840 Pariisi – 13. helmikuuta 1919 Loches) oli ranskalainen poliitikko, jonka aiheuttama skandaali pakotti vuonna 1887 hänen appensa Jules Grévyn eroamaan Ranskan presidentin virasta.


title: Daniel Wilson (poliitikko)

text: Wilsonin isä oli Englannista Ranskaan muuttanut ja Ranskan kansalaisuuden saanut tehtailija, jolta hän peri suuren omaisuuden. Wilson valittiin vuonna 1869 Ranskan lainsäätäjäkuntaan ja 1871 kolmannen tasavallan kansalliskokoukseen. Hän kuului tasavaltalaiseen vasemmistoon, oli vuodesta 1876 edustajainkamarin jäsenenä ja toimi 1879–1880 valtiovarainministeriön alivaltiosihteerinä. Hän oli presidentiksi 1879 valitun Grévyn ystävä ja meni 1881 naimisiin tämän tyttären Alicen kanssa.


title: Daniel Wilson (poliitikko)

text: Wilson menetti omaisuutensa harjoitettuaan spekulaatiota. Rikastuakseen uudelleen hän alkoi hyödyntää asemaansa presidentin vävynä ja alkoi muun muassa kaupitella virkoja ja ritarikuntien jäsenyyksiä omaan laskuunsa. Hänen toimintansa tuli ilmi vuonna 1887 ja nostatti laajaa paheksuntaa Ranskan lehdistössä. Wilsonin sanottiin myyneen muun muassa Kunnialegioonan ansiomerkkejä, armahduksia, valtion toimeksiantoja ja velkojen lyhennyksiä. Kun Grévy yritti suojella Wilsonia oikeudenkäynniltä, hän joutui itse voimakkaan arvostelun kohteeksi ja joutui eroamaan. Oikeus tuomitsi Wilsonin vuonna 1888 kahden vuoden vankeuteen ja sakkoihin Kunnialegioonan ritarimerkkien myymisestä, mutta valitusoikeus lievensi tuomion. Hänen poliittinen uransa ei kuitenkaan päättynyt tähän, ja hän oli vielä uudelleen edustajainkamarin jäsenenä vuosina 1893–1902.


title: Nathan Lieuwen

text: Nathan Lieuwen (s. 8. elokuuta 1991 Abbotsford, Brittiläinen Kolumbia, Kanada) on kanadalainen entinen jääkiekkomaalivahti. Buffalo Sabres varasi hänet vuoden 2011 167. pelaajana.


title: Nathan Lieuwen

text: Lieuwen oli 16. varaus 2005 WHL Bantam varaustilaisuuden ensimmäisellä kierroksella Kootenay Iceen, Mestaruuskauden jälkeen Abbotsford Hawks Bantam AAA team-seuran kanssa. Lieuwen johti Hawksit Länsi-Kanadan mestaruuteen ja ansaitsi parhaan maalivahdin palkinnon.


title: Nathan Lieuwen

text: Hänet lähetettiin kotiin toipumaan, kun Calgaryn pelaaja taklasi hänet ja hän löi päänsä maalitolppaan. Hän palasi pian sen jälkeen ja asiat olivat kääntymässä. Ice eivät päässeet kovin pitkälle pudotuspeleissä ja Lieuwen teki koko kesän paljon töitä päästäkseen takaisin siihen kuntoon, missä oli ollut 3 vuotta ennen. Palatessaan 19-vuotiaana, Lieuwen todisti olevansa joukkueensa paras maalivahti. Mutta hänen mahdollisuuksiaan tulla tähdeksi epäiltiin vielä. Hän myöhemmin todisti, että hän pystyi viemään joukkueensa pitkälle pudotuspeleissä, kolmella nollapelillä ja 11 voiton putkella ja lopulta saavuttamalla WHL:n mestaruuden.


title: Nathan Lieuwen

text: 4. toukokuuta 2012 Lieuwen teki sopimuksen Buffalo Sabresien kanssa. 16. maaliskuuta 2014 hänet kutsuttiin AHL:n's Rochester Americanseihin korvaamaan loukkaantunut Michal Neuvirth ja hän teki samana iltana NHL-debyyttinsä, kun hän korvasi loukkaantuneen Jhonas Enrothin pelissä Montreal Canadiensia vastaan.


title: Nathan Lieuwen

text: Lieuwen teki ensimmäisen NHL-starttinsa Calgary Flamesia vastaan 18. maaliskuuta 2014. Hän voitti ensimmäisen NHL-ottelunsa kotijäällä 1.4.2014 New Jersey Devils-seuraa vastaan. Lieuwen koki toisen aivotärähdyksen kilpailuissa 6. huhtikuuta 2014, mikä lopetti hänen kautensa.


title: Olavi Haarala

text: Vilho Olavi (Olli) Haarala (1925 Porvoo – 25. kesäkuuta 1978) oli suomalainen taidemaalari, joka kuului Brondan vintin taiteilijaryhmään.


title: Olavi Haarala

text: Haarala opiskeli Ruotsin kuninkaallisessa taideakatemiassa Tukholmassa 1948–1949 ja Suomen Taideakatemian koulussa 1950–1954. Hän kävi myös Aukusti Tuhkan taidegrafiikan kurssin 1954–1955. Haarala osallistui Nuorten näyttelyyn 1955 ja Suomen Taiteilijain näyttelyyn 1956. Hän osallistui 1950-luvun lopulla myös useisiin kansainvälisiin näyttelyihin Pohjoismaissa, Englannissa, Länsi-Saksassa ja Yhdysvalloissa. Olavi Haaralan 25-vuotistaiteilijanäyttely oli Lahden taidemuseossa vuonna 1977.


title: Lucifer Rising

text: Lucifer Rising on Kenneth Angerin ohjaama okkulttinen lyhytelokuva vuodelta 1972. Ensi-iltansa elokuva sai kuitenkin vasta vuonna 1980. Elokuvassa esiintyvät muun muassa Anger itse, Chris Jagger, Marianne Faithfull, Jimmy Page, Donald Cammell ja myöhemmin murhasta elinkautista istumaan päätynyt Bobby BeauSoleil.


title: Lucifer Rising

text: Anger sai jo vuonna 1966 vision, jonka perusteella hän halusi tehdä elokuvan tulossa olevasta Vesimiehen ajasta – uudesta ajasta (new age), jolloin nuoret heittävät vanhempiensa estot pois ja "eläisivät piilotajuntansa kahlitsemattomien oikkujen mukaan". Angeria innoitti myös Aleister Crowley, crowleylainen filosofia "Tahtosi mukaan tulee sinun tekemän" ja etenkin tämän runo ""Hymn to Lucifer"" ("Ilon avain on tottelemattomuus"). Elokuvassa egyptiläiset jumalat kutsuvat enkeli Luciferin tuomaan maan päälle uuden okkultismin ajan.


title: Lucifer Rising

text: Anger oli kuin kotonaan alakulttuurien parissa. Hän asui vuonna 1966 Fulton Streetillä San Franciscon Haight-Ashburyn reunamilla. The Haight oli tunnettu kaupungin hippimeiningin keskuksena. Angerin ensimmäinen valinta elokuvansa Luciferiksi oli hippiperheen viisivuotias poika, joka tunnettiin nimellä Godot. Ennen kuin kuvaukset ehtivät alkaa, Godot putosi kattoikkunan läpi ja menetti henkensä.


title: Lucifer Rising

text:
Fulton Streetin talossa, joka tunnettiin nimellä "Venäjän suurlähetystö", ramppasi sekalaista sakkia. Yksi vieraista oli uransa nuorisorikollisena aloittanut estoton, lahjakas muusikko Bobby BeauSoleil, johon Anger ihastui. BeauSoleil (kokonimeltään Robert Kenneth "Bobby" BeauSoleil) oli näyttävän näköinen nuorukainen, joka pukeutui muun muassa silinterihattuun ja nahkahousuihin. Anger tunsi löytäneensä Luciferinsa, ja pyysi Bobby BeauSoleil'ta mukaan elokuvaan. BeauSoleil jakoi Angerin kanssa Fulton Streetin asunnon, ja sai tutustua elokuvaajan laajaan kirjastoon. BeauSoleil suostui Luciferiksi, ja lupautui myös säveltämään elokuvan musiikin. Elokuvan soundtrackia varten Anger kokosi yhtyeen, the Magick Powerhouse of Oz, jossa BeauSoleil soitti soolokitaraa.
Jo seuraavana vuonna Anger ja BeauSoleil päätyivät epäsopuun, ja Anger langettamaan kirouksen BeauSoleil'n ylle. Beausoleil'n bändillä oli keikka sanfranciscolaisessa the Straight Theatressa. Anger tuli mukaan viime hetkillä, ja esityksen nimeksi tuli "the Equinox of the Gods". Anger hankki laitteistoa valoshowta varten, ja aikoi esittää musiikin, valojen ja taustalle heijastettujen elokuvanpätkien kera syyspäiväntasauksen rituaalin. Crowleyn teosta "the Equinox of the Gods" oli ennakkoon luettu nauhalle, joka sitten pyöri esityksen taustalla. Esityksessä Anger oli pukeutunut näyttävään kaapuun ja viipotti ympäriinsä kiljuen maagisia loitsuja, viuhtoen sauvalla ja heiluttaen kädessään hakaristilippua. Kesken kaiken taustanauha katkesi. Yleisö ei kiinnittänyt asiaan sen kummemmin huomiota, mutta Anger tunsi itsensä nolatuksi. Anger kiivastui, ja hän ja BeauSoleil alkoivat syytellä toisiaan. Tapahtumat päätyivät filmille. Seuraavana päivänä Anger palasi kiroamaan paitsi teatterin, myös Bobby BeauSoleil'n. Bobby ei moisesta piitannut, mutta hän pakkasi tavaransa autoon ja lähti Angerin asunnolta. Kun BeauSoleil häipyi, vei hän väitetysti mukanaan kuvauslaitteistoa ja puoli kilometriä jo kuvattua "Lucifer Rising" -elokuvaa. Beausoleil, joka oli tekemisissä Charles Mansonin "Perheen" kanssa mm. yhteisen ystävän Dennis Wilsonin kautta, kertoi Angerille antaneensa filmin Mansonille. Filmin saisi takaisin vain lunnaita vastaan. Angerin oli pantava "Lucifer Rising" joksikin aikaa jäihin.


title: Lucifer Rising

text: Hippiparatiisi The Haight alkoi pian rappeutua ja muuttua huumehelvetiksi, kun yhteen ja samaan paikkaan tuli jatkuvasti lisää ihmisiä. Huumediilerit, bikerit ja saalistajat pyrkivät osille ja rikollisuus tunkeutui alueelle. Vuonna 1968 Anger vaihtoi maisemaa. Lontoossa Aleister Crowley oli jälleen muodissa, joten se vaikutti sopivalta paikalta. Taidekauppias Robert Fraserin kautta Anger tapasi The Rolling Stonesin Mick Jaggerin ja Keith Richardsin. Anger teki heihin vaikutuksen tiedoillaan ja kertomuksillaan Crowleysta ja tämän maagisesta filosofiasta. Okkultismi tuntui kiinnostavan yhtyettä. Jagger oli kiinnostunut Angerista myös elokuvantekijänä. "Lucifer Risingin" kuvauksista jäljelle jääneen materiaalin Anger työsti uudeksi elokuvaksi, joka sai myöhemmin nimekseen "Invocation of My Demon Brother" (1969). Tämä raakaversio sisälsi mm. the Straight Theatren esityksestä kuvattua filmiä, jossa Bobby BeauSoleil oli mukana. Anger näytti filmin Jaggerille, ja Jagger teki samalla elokuvaan soundtrackin. Jagger oli juuri hankkinut silloin markkinoille tulleen Moog-syntetisaattorin, ja käytti epävireistä syntetisaattoria, hakkaavia rumpuja ja hullulta kuulostavaa hanuria improvisoiden tekemäänsä avantgardistiseen (tai häiritsevään) sävellykseen. "Sitten hän vain antoi nauhan minulle", sanoo Anger. "Hän siis käytännössä teki valmiin soundtrackin siltä istumalta, yhdellä otolla".